Ўзбекистонда Tourism challenge танлови ўтказилади / Ўзбекистон янгиликлари, энг сўнгги хабарлар\nЖАМИЯТ 0 Шархлар 928 кўрилди\nЎзбекистонда Tourism challenge танлови ўтказилади\nфев 23 / 2019\nЎзбекистон Президентининг 2018 йил 7 февралдаги “Ички туризмни жадал ривожлантиришни таъминлаш чора-тадбирлари тўғрисида”ги қарори асосида тасдиқланган “Ўзбекистон бўйлаб саёҳат қил!” дастури доирасида Tourism challenge (Туризм чорлови) танловини (танлов ҳақида флаш анимацон эълон видеоролик ва маълумот илова қилинади) ташкил этилади. Бу ҳақда Тошкент шаҳар ҳокимлиги матбуот хизмати хабар қилди.\nТанловда мамлакатимиз таълим муассасаларида таҳсил олаётган ўқувчи ва талабаларидан иборат жамоалар иштирок этишлари мумкин.\nТанлов қуйидаги босқичларни ўз ичига олади:\nТанловда иштирок этиш истагини билдирган ёшлар (таълим муассасаси номидан) танловнинг www.tourchallenge.uz веб сайти орқали рўйхатдан ўтадилар;\nСаёҳатга борган ҳудудга боргач, танловнинг масъул вакилидан тегишли атрибутни (таълим муассасасининг рақами ёки номи ёзилган байроқ) оладилар ва танлов учун махсус тайёрлаган харитага жойлаштирадилар;\nШундан сўнг, харита ёнида ва туризм объектларида ўз жамоаси билан суратга тушиб, оммавий ахборот воситалари, шунингдек ижтимоий тармоқлар (facebook, instagram, telegram ва бошқалар) орқали чорлов йўллайдилар ва ўз саёҳатларини кенг ёритадилар;\nИштирокчиларнинг саёҳатлари ҳакамлар ҳайъати томонидан қуйидаги мезонлар асосида кўриб чиқилади:\n— саёҳатларни ташкил этиш даври (туризм мавсуми паст даврларга — январь, февраль, март устунлик берилади);\n— саёҳатларнинг умумий масофаси;\n— саёҳатлар маршрутларининг янгилиги ва ўзига ҳослиги (креативлиги);\n— саёҳатларнинг давомийлиги (кетма-кетлиги);\n— саёҳатлар сони;\n— саёҳатчилар сони;\n— саёҳатларнинг ОАВда ёритилганлиги (сони ва ОАВ тури);\n— саёҳатларнинг ижтимоий тармоқларда кенг тарқатилиши (қанча фойдаланувчи кўрганлиги).\n— саёҳат даврида олинган фото сурат ва видео материалларнинг сифати.\nТанлов ғолиблари 2018-2019 ўқув йилининг сўнгида олий таълим муассасалари, академик лицей ва касб-ҳунар коллежлари ҳамда умумий ўрта таълим мактаблари бўйича алоҳида аниқланади ва эълон қилинади.\nТанлов ғолиблари қуйидагича тақдирланадилар:\n1-ўринлар: Қўшни иккита мамлакатга 7 кунлик саёҳат учун 6 кишилик (саёҳатларни ташкил этишда энг фаол қатнашган ва кенг ёритган иштирокчилар) йўлланма, фахрий ёрлиқлар ҳамда китоблар жамланмаси (100 дона);\n2-ўринлар: Қўшни битта мамлакатга 5 кунлик саёҳат учун 6 кишилик (саёҳатларни ташкил этишда энг фаол қатнашган ва кенг ёритган иштирокчилар) йўлланма, фахрий ёрлиқлар ҳамда китоблар жамланмаси (50 дона);\n3-ўринлар: Ўзбекистоннинг 3 та шаҳрига 5 кунлик саёҳат учун\n6 кишилик йўлланма, фахрий ёрлиқлар ҳамда китоблар жамланмаси (50 дона) билан тақдирланади.


ҚР Мудофаа вазирлигининг муҳандис-сапёрлик бўлинмаларининг ўқ-дори қолдиқларини йиғиш борасида олиб борган ишлари натижасида ҳарбий арсеналга яқин жой (кириш тақиқланган ҳудуд)да ёнғин чиқди. Ёнғин ўт ўчирувчилар томонидан бартараф этилди. Зарар кўрганлар йўқ.\nБу ҳақда Арис шаҳрида ўтган брифингда Мудофаа вазирининг ўринбосари Б. Қурманбаев баён этди.\n“Хавотирга ўрин йўқ. Ҳудудни тозалаш ишлари амалга оширилмоқда. Хавфсизликка риоя қилиш борасидаги барча чора-тадбирлар юритилди. Ёнғин ўт ўчирувчилар ёрдамида ўчирилди”, деди у.\nШунингдек, Бақит Жанузақули маҳаллий аҳолини ваҳимага тушмасликка чақирди.\nТуркистон вилоят Фавқулодда вазиятлар департаментининг бошлиғи Н. Жунисов шаҳардаги вазият барқарор эканлигини таъкидлади.\n“Арис шаҳрида ёнғин хавфсизлигига оид аҳвол барқарор. Фуқаролик ҳимоя органларининг 80 нафар ходими, 21та техникаси сафарбар этилган. 9та ёнғинга қарши автомобиль ва 45 нафар қутқарувчи Мудофаа вазирлиги ходимлари билан биргаликда ишламоқда”,– деди Н. Жунисов.\nВилоят клиник касалхонаси бош шифокори М. Пашимовнинг айтишича, шаҳардаги 17та шўъбада “Тез ёрдам” машиналари навбатчилик қилишмоқда. Бугунги кунда амбулаториявий ёрдам тегишли даражада кўрсатилмоқда.\nБрифинг сўнггида мутасаддилар кўчалар, уйлардан ўқ-дори қолдиқлари топилган ҳолда, уларни қўл билан ушлаш мумкин эмаслиги ҳақида огоҳлантиришиб, зудлик билан 102 ёки 119 рақамига хабар қилишлари зарурлигини таъкидлашди.\n2019-07-10, 19:26 189\nЖаҳонда ўхшаши йўқ мажмуа Туркистонда барпо этилади 85\nШов-шувларга ҳожат йўқ 24\nЎқитувчилар маоши қандай ошади? 20\nПоездга чипта олмоқчи бўлсангиз... 48\nДавлат-хусусий шерикчилигидан самарали фойдаланилади 88\nЛоқайдлик ёхуд “оғриқли” нуқталар 66\nҚ. Тўқаев: ''Немис сармоядорлари учун барча имкониятлар яратилади'' 47\nМуносиблар партия сафида 41\nПартия замонавийлашув жараёнида 87\nТуман ҳокимлари танқидга учради 91\nЭлбоши – фахрий раис 80


Зидандан аламли мактуб… – AllSportuz.com\nЗидандан аламли мактуб…\nЗинедин Зидан нима сабабдан «Реал»дан кетганини айтди\nЗинедин Зидан «Реал» бош мураббийлигидан кетганидан сўнг клуб мухлисларига очиқ мактуб билан чиқди. Франциялик мутахассис унда нима сабабдан истеъфога чиққани маълум қилган.\nМен ушбу хатни мадридликлар учун ёзяпман. Сиз билан хайрлашиш ва бу вазифани тарк этиш қароримни тушунтириш учун. Мадридда муҳим бўлган бир омилни унутиб қўйишди, улар мен барпо этган ҳамма нарсани эсдан чиқарди.\nМен «Реал»ни тарк этмоқдаман, чунки клуб менга ишонмаётганини ва ўрта ёки узоқ муддатли лойиҳа қуриш учун мени қўллаб-қувватламаётганини ҳис қиляпман. Мен футболни яхши тушунаман, «Реал»дек жамоанинг талабларини ҳам. Агар ҳеч қандай соврин ютмадингми, демак кетишинг керак. Аммо мен биргаликда эришган ютуқларимизга ҳурмат бўлишини истайман. Менинг клуб ва президент билан бўлган муносабатларим бошқа мутахассислар билан бўлганидан фарқ қилишини истардим. Йўқ, имтиёзлар сўрамадим, шунчаки бир оз кўпроқ хотиралар, холос.\nИнсонлар ўртасидаги муносабатлар пулдан ҳам, шон-шарафдан ҳам, умуман барча нарсадан муҳимроқдир. Шунинг учун мағлубиятдан кейин матбуотда агар кейинги ўйинда ғалаба қозонмасак, мени истеъфога чиқаришлари ҳақида ўқиганимда жуда қаттиқ ранжидим.\nУшбу миш-мишлар атайлаб оммавий ахборот воситаларида тарқатилди, улар шубҳа ва тушунмовчиликларни келтириб чиқарди. Бахтимга менинг ихтиёримда ажойиб йигитлар (футболчилар) бор эди, улар сўнгги нафасларига қадар ёнимда бўлди. Улар менга ишонди ва мен ҳам уларга ишонишимни биларди. Улар мени қутқарди!\nМадридда 20 йил бўлиш — ҳаётимдаги энг ажойиб воқеадир. Бунинг учун 2001 йилда мен учун курашган ва доимо мени қўллаб-қувватлаган Флорентино Пересга миннатдорчилик билдираман.\nМен жамоага нима кераклигини аниқ биламан. Мадридда ўтган 20 йил давомида шуни англадимки, сиз мухлислар ғалаба қозонишни хоҳлайсиз ва, албатта, биз ҳам шуни истаймиз. Лекин сиз (мухлислар) биринчи навбатда футболчи ва мураббийларнинг борини беришини хоҳлайсиз. Сизни ишонтириб айтаманки, биз ўзимизни ишимизга 100 фоиз бахшида қилдик.\nЗидан ўз хоҳишига кўра 2022 йилгача мўлжалланган шартномани бекор қилди. У мураббий сифатида «қироллик клуби» бошқарувида 276 ўйин ўтказиб, 174 та ғалаба, 53 та дуранг, 36 та мағлубият қайд этди. Франциялик мутахассиснинг мадридликлар билан қўлга киритган совринлар сони эса 11 тани ташкил қилади.\n«Реал» Зидан бошқарувида 2020/21 йилги мавсумда Ла Лигада иккинчи ўринни эгаллаган бўлса, Чемпионлар Лигасида ярим финалга қадар етиб борди.\nPrevious Қайси жамоада ўйнашни мақсад қилгани, фаолиятидаги муваффақият ва омадсизликлар ҳақида Элдор Шомуродов билан интервью (+видео)\nNext Расман! Наманганга келган Ганалик футболчи «Ливерпул» билан шартнома имзолади


Алишер Навоий. ЛИСОН УТ-ТАЙР (Наср) - 1\nHome icon Бош саҳифа»Ўзбек адабиёти»Мумтоз адабиёт»Навоийхонлик»Алишер Навоий. ЛИСОН УТ-ТАЙР (Наср) - 1\n2 дан 22 сахифа\nШундай бир нақл бор: халойиққа саодат юлдузи бўлган пайғамбар бир куни элдан фароғат истаб, бир хилватга кириб, бир оёғини узатиб ўлтириб эди. Унинг ҳузурига баъзи зодагон суҳбатдошлардан, баъзи азиз ва айрим шариф дўстларидан кириб боришди. Пайғамбар авзоида ўзгариш бўлмади. У бемалол яхши хаёллар билан тин олиб ўтирди.\nБироқ хонага Усмон киргач, миллат шами узатган оёғини йиғиб олди. Чунки Усмон жуда ҳаёли киши бўлиб, Расулнинг у ҳолидан аҳволи ўзгариши мумкин эди. Шундай Пайғамбар ҳурматини жойига қўйган зот ҳақида ҳар қандай кимсалар ҳар нима десалар беҳудадир.\nМўминлар амири Али (Аллоҳ унинг руҳини ярлақасин) мақтовида\nУ илм дарёси ва валийлик гавҳари бўлиб, олам аҳли орасида ноёб бир киши эди. У пайғамбарлар бошлиғига фарзанд, одамлар ичида тенги йўқ зотдир. Макка томидан Ҳубал бутини тушираётганда, эгни ҳазратнинг оёғига зина бўлгандир. Пайғамбар қатлдан қочган пайтда, у жонидан кечиб, унинг ўрнида турган эди. Унинг зоти олам васфлари билан зийнатлидир. Зотан биров билади, биров кашф этади.\nУ дин аҳли орасида мўминлар амири ва тақводорлар орасида тақводор имомдир. Илм шарҳи ва набийликда етуклиги учун унинг васфида Алии бобаҳо дейишган. Дулдулининг югириши яшинга ўхшайди, зулфиқоридан ёв қон ичра ғарқдир. Набийлар шами билан унинг аҳди шундай бўлган: мен сеникиман, сен меникисан."Гўштим гўштинггаъъ ибораси ҳам унинг шаънида айтилган. У тақдир ўрмонининг ҳайбатли шери бўлиб, унинг олдида шер қўрқа-писа титроққа тушади. У кофирларга тегишли жавобни берган ва паҳлавонлик наърасини ургандир. Пайғамбарнинг фарзанди бунинг пайванди ва бунинг фарзанди унинг фарзандидир.\nҒазот жангларининг бирида, шундай нақл қиладиларки, шоҳ душмандан ўқ ебди. Ўқнинг учи суягига ботиб, ҳеч тортиб олишнинг иложи бўлмабди. Бу ҳолни пайғамбарга айтганларида, у тўғри йўл кўрсатиш ғазнаси шундай депти: "ъУ намоз ўқий бошлаган пайтда ўқни тортиб олиш пайида бўлингиз. Жароҳатнинг ўқ учи жойлашган жойидан кучингиз етганича ўқни тортиб олишга ҳаракат қилинг. У намозга шундай берилган бўладики, ўқни тортиб олганларингни билмай қолади".\nТўғри йўл кўрсатиш шами шу сўзни дегач, кишилар бу ишга киришдилар ва Аллоҳ кушойиш берди. Айтилганига амал қилиниб, шоҳ шом намозининг саломини айтиши билан, ўқни шундай тортдиларки, бир лаҳзада жароҳатда на дарду на ўқ учи қолди.\nУ ҳайрон бўлиб, воқеани суриштирган эди, унга пайғамбарлар шоҳининг кўрсатмасини айтдилар.\nҲайдари Каррор бунга шукр қилиб, бу иш сирини шундай айтдиларки: "Ажал ўқининг учидан фақат наби эҳсони билангина қутилиш мумкин. Бизга ҳар қандай ғамдан нажот, балки ҳаёт расми у туфайлидир".\nОлижаноблик эгаси ва поклик қибласи Шайх Фаридиддин Атторга (Аллоҳ унинг руҳини эзгуликка буюрсин) мадҳу сано айтмоқ ва ўз ўтинчини баён қилмоқ\nОламдаги барча денгиз ва конларда нимаики бор бўлса, юзлаб ўшанча нарсалар Аттор дўконида мавжуддир. Унинг маънолар денгизидаги дурлар худди кечаси жилва қилаётган юлдузларга ўхшайди. Конлардаги ёқутлар эса кечки пайтдаги шафаққа, балки тонг пайтида энди ёйилиб келаётган қуёш нурларига монанд. Уларни сен дуру гавҳар дема, балки ҳодисалар тоши дегин, бу тошлардан заифу нотавонлар боши ёрилгусидур. Уларни ёқут ҳам дема, балки олам аҳли қатлидан оққан қонлар деб атагин.\nГарчи васфини айтишда қалам ожизлик қилса-да, энди унинг дўконира шарҳ қилай. Агар одам таъбини жаҳолат мағлуб этиб, унда ҳар хил ёмон ахлоқсизликлар пайдо бўлса, бу дўконда бундай иллатларни даволаш учун турли шарбатлар муҳайёдир. Ундаги сандал, мушк, абир ва заъфарон каби дориворлар киши таъбини жаҳолатдан даволайди. Файзли боғидан етиштирилган гулоб ва хушбўй мушкларнинг ҳар биридан таъбга юз файзли умид ҳосил бўлади. Унинг қанд ва наввотга ўхшаш ширин сўзларидан ўлган кўнгил ҳам ҳаёт топади. Асал ва шакар каби бу сўзларда ирфон ҳақида фикр юритилганки, улардан бечоралар чора топади. У назм ва насрда ҳар хил асарлар яратди, уларда ваҳдат (бирлик) сирлари тафсир этилган. Халқ учун у шундай гул ва қандлар етиштирдики, улар кишилар таъби учун гулқанд каби фойдалидир.\nУлардан бири "Мусибатнома" эди. Унда нафснинг юз хил мусибатга дучор бўлганлиги баён қилинган. Агар кўнгилга бирон мусибат тушса, у "Мусибатнома"дан ўзига таскин топади.\nЯна "ллоҳийнома"ни ёзди ва қаламни ваҳйликка муҳаррир қилди. Унда илоҳий сирларни шундай шарҳ қилдики, бундай тугал шарҳ камдан-кам учрайди.\nЯна "Уштурнома" ("Туянома"ни) ёзиб, унда ҳар хил нозик маънолами гўё нортуялар каби қатор тизиб қўйди. Бир неча минг туя ҳам ундаги дуру гавҳарларни кўтаришга ожизлик қилади.\nЯна "Лужжаи ҳилож" ("Урар булоғи")да ғаввос каби шўнғиб, пок дурларни қўлга киритди ва ҳар бир дурни шоҳлар бошига тож этди. Балки уни шоҳ тожининг зийнати қилди, улардан ҳар бирининг қиймати бутун бир мамлакат хирожига тенгдир.\nЯна қасидалар даштига чопқир от солди ва бу водийни кесиб ўтгунча ҳар хил ажойиб байтларни қўлга киритди. Ундаги ҳар бир водийда юз хил ғаройиб мамлакатлар бўлиб, бу юртларнинг ҳар бирида минг хил ажойиботлар бор.\nЯна ғазал гулзорида гулдасталар ясади, булбул каби минг хил қўшиқ куйлади. Лекин унинг ҳар бир тараннумида бирлик сирларининг шарҳи равшан баён этилганлиги аён бўлади.\nЯна рубўлйдан девонга зийнат берди ва бутун оламга ғавғо солди. Улар маънолар олами бўйлаб махсус бўлимларга бўлинган болиб, ҳар бири бир неча иқлимдан хабар беради.\nЯна авлиёлар руҳини хушнуд этувчи тазкира тузди. Унинг ҳар бир сўзидан юзлаб номаълум зотлар худди тириклик суви ичган каби жон топдилар.\nЮқорида эслатилган асарларнинг ҳаммаси қанчалик шараф ва мақтовга сазовор бўлса, унинг ёлғиз "Мантиқ ут-тайр" ("Қуш нутқи") асари ҳам шунчалик шараф ва мақтовга лойиқдир. Унда қушлар ҳақида ўзга тилда, ўзга сўзда ва ўзгача йўсинда сўзлади. Буни фаҳмлаш учун киши махфий тилларни билиши керак. Йўқ, махфий тилларни билувчигина эмас, балки нақ Сулаймоннинг ўзи бўлиши керак!\nЮз туман қуш нутқини ўзига мос равишда бера олиш, албатта, жуда мушкул иш. Аммо бу китобда ҳар бир қушнинг куйлаш ва сайраш тартиби ўзгача, бундан киши ақли ниҳоятда ҳайрон қолади.\nАммо Ҳақ мадад берса, мендек бир гадо ҳам, Қушлар нутқини изҳор қилмоқчиман, худди булбул ёки тўтига ўхшаб сўзламоқчиман. Шу тариқа халойиққа қўшиқ куйлаб, қуш тили билан сўзламоқчиман.\nЛекин маънони тўти мисол ширин-шакар қилиб айтиш, албатта, ҳар кимнинг қўлидан келавермайди. Чунки тўтининг емиши шакар бўлиб, бу шакании қуруқ хаёл қилиш билангина ҳосил қилиб бўлмайди. Шояд Аллоҳ лутфу иноят дастурхонидан насиб этса, Аттор дўконидан бундай шакарнинг қўлга кириши ҳеч гап эмас.\nҚушларинг бир ерга топланиши ва ўрин талашиб бир-бирлари билан низо қилишлари ҳамда бир шоҳга муҳтож бўлишлари\nБир кун гулистон, ўрмон, денгиз ва биёбон қушлари ҳар бири ўз гуруҳи билан бир ерга жам бўлиб, мажлис туздилар. Улар муҳаббат билан наво тузиб, базм тугагач, осмонга парвоз қилмоқчи эдилар.\nАммо бу йиғинда улардан ҳеч қайсининг тайин бир ўрни йўқ эди. Ўтиришда тартиб бўлмагани учун Калоғ(олақарға) Тўтидан, Зоғ(гўнгқарға) эса Булбул ва Қумрилардан юқорироқда ўтирди. Ход(калхат) Шунқордан тўрга чиқди. Юртачи(ўлаксахўр) эса Товусни ҳам назар-писанд қилмай юқорига ўтиб кетди. Ҳунарликлар ўрнини беҳунарлар эгаллади. Тожсиз қушлар тўрга чиқиб олишди, тождор қушлар эса пойгоҳда қолишди.\nНиҳоят, пойгоҳдагилар низо чиқардилар, тўрдагилар эса уларнинг сўзига қулоқ осмадилар. Натижада қушлар орасида ғавғо-тўполон кўтарилди, улар содир бўлган аҳволни можаролаша-можаролаша қизғин муҳокама қила бошладилар. Вақт ўтган сари бу можаро тобора ошиб борди.\nОхир-оқибат улар шундай бир шоҳга муҳтож бўлдиларки, у шоҳ инсофли ва диёнатли, яхши тартиб ўрната оладиган ва адолатли боисин. Токи унинг давлати соясида пастдан аълога шикаст етмасин, юқори табақадагилар эса ўрта табақалар олдида хор бўлмасин. Ҳар бир қуш гуруҳи ўзига азиз бўлгани ҳолда, ҳамма бир тамизли, ақлли ва доно шоҳ бўли-шини истади.\nАммо бундай одил шоҳ улар орасида йўқ эди. Шунинг учун ҳам қушлар зору маҳзун бўлиб, ҳар бири ўзининг ёмон ҳолидан афсус чекмоққа киришди. Улардан мотам оҳанглари эшитила бошлади. Бундай шоҳ топилмаслигидан уларнинг барчаси ноумид бўлдилар. Бу ҳодиса улар қалбида оғир из қолдирди. Улар чала сўйилган қуш каби изтироб чека бошладилар.\nҚушларнинг ўзларига шоҳ истаб, уни топа олмай ҳайрон бўлиб турганларида, Ҳудҳуднинг Симурғ ҳақида хабар бергани\nҲудҳуд(попушак) ақл нуридан баҳраманд ва раҳбарлик жиғаси билан сарбаланд бўлган бир қушдирки, унинг зотида шараф ва иззат ниҳоятда юксак бўлиб, бошини тўғри йўл кўрсатувчи тож безайди. У Арш олдида парвоз қилади ва Жабраил каби унга ҳам юз хил сирлар аён бўлиб туради.\nУ мақсад шами васфини куйлаш учун парвонадек ёниб, бу йиғин ичига девонавор ҳолда кириб келди ва шундай деди:\n— Эй, ғофил ва бехабар гумҳ! Сизнинг ушбу ҳолингиз ғафлат аро остин-устин бўлиб ётибди. Чунки сиз учун оламда тенги ва ўхшаши йўқ бир шоҳ борки, унинг васфини айтишга юз минг тил ҳам ожизлик қилади.\nУ оламдаги барча қушларга шоҳдир, ҳолингиздан доимо огоҳдир. У сизга яқин, аммо сиз ундан йироқсиз. У сизнинг васлингизга ета олади, бироқ сиз унинг фироқида қолгансиз.\nУнинг ҳар патида юз минглаб ажойиб ранглар жилва қилади. Ҳар бир рангнинг ўзида яна минг хил гўзал нақшлар бор. Унинг бу нақш ва рангларидан ақл хабардор эмас, тафаккур уни мушоҳада этишга ожиздир. Чунки у ақл билан идрок қилишдан устун бўлиб, шу бўлс ақл уни идрок қилишга йўл топа оҳнайди.\nУ Қоф деган тоғда яшайди, ўша ерларда уни Анқо деб ҳам атайдилар. Бурун оламда у Симурғ номи билан шуҳрат топган, зоти эса бу олий ва ягона осмон пештоқи аро тўп-тожиқдир.\nСиз у шоҳдан бениҳоя узоқдасиз, аммо у сизга бўйин томирингиздан ҳам яқинроқдир. Ҳар киши тирик бўла туриб, ундан йироқда бўлса, бу тирикликдан ўлим кўп яхшироқдир!\nҲудҳуд Симурғ ҳақида хабар бергач, қушлар хушҳол бўлиб, у ҳақда суриштирганлари\nБарча қушлар қий-чув кўтариб, Ҳудҳуд атрофида шундай ғавғо бошладилар:\n— Эй нафаси жонбахшу нутқи дилкаш! Уларнинг ҳар иккиси ҳам жону кўнгилга фойдалидир. Сен Сулаймон базмига қабул этилгансан ва у сени элчиликка юборган. Унинг хизматида яқинликка эришгансан, йўлида неча бекатларни кезиб чиққансан. Унинг амри билан қанчадан-қанча водийлардан учиб ўтиб, олий манзилларга етишгансан.\nСен худди Мустафо ёнидаги Жабраил янглиғ Сулаймон қаерга борса, ўша ерда ҳозир бўлдинг. Ҳар қандай яхши-ёмон пайтларида унга ҳамдамлик: айшу ишрат чоғларида ҳамрозлик қилгансан. Агар у (ўз севгилиси) Билқис ҳолидан хабар олишни хоҳласа, сен дарҳол Билқис турган Сабо шаҳри томон йўлга равона бўлгансан. Ёридан хабар етказиб, изтироб ичра турган дамларида унга ором бағишлагансан.\nШундай қилиб, сен пайғамбарга маҳрамлик, ҳар қанча ғам юзланган тақдирда ҳам ҳамдамлик қилдинг. Агар у шаҳар ёки дашту биёбонларда базм тузгудек бўлса, биз барча қушлар қанотларимиз билан унга соябон бўлганмиз. Юз минглаб қуш унга чодир ўрнини босиб турганида, сен ўша сояда у билан бирга ҳамхона бўлар эдинг. У шу тариқа базм ичра сени бахтиёр этиб, ўзининг пинҳоний сирларига маҳрам этган эди.\nЧунки ҳақ сенга баланд мартаба ато қилди, натижада ҳар бир пар ва аъзоингда бирон-бир хосият ҳосил бўлди.\nБизга эса гумроҳлик монелик қилади, шу сабабли бизни ўша шоҳ сиридан огоҳ қилсанг. Унинг сифатларидан бизга ривоят айтиб, зотига эришиш учун тўғри йўл кўрсатсанг. Бизни бу ғафлат тузоғидан қутқариб, зулмат ва тубанлик шомида қолдирмасанг. Бизни шоҳ сирларидан воқиф этсанг ва бу сир изҳоридан баҳраманд этсанг. Жаҳлга муккасидан кетишдан сақласанг, шоҳимизни изламакка йўлласанг. Агар биз бу ишда ўз мақсадимизга етсак, сендан ғоятда миннатдор бўлур эдик.\nҚушлар диққат билан сўраганларидан сўнгра Ҳудҳуд Симургдан нишоналар айтгани\nҲудҳуд нафасидан шакар сочиб, бу шакардан ширин сўзлар ҳосил қилди. Қушлардаги бундай изтиробни кўргач, уларга шундай жавоб берди:\n— Унинг ахволидан билганимни, кўнглимга сирларидан келганини айтайин. Аммо афсона айтиш билан иш битмайди, эл қуруқ сўз билан висол хазинасини топмайди. Чунки олдимизда турган иш ниҳоятда улуғдир, шоҳ улуғдир, унинг даргоҳи улуғдир. Йўл эса машаққатли, водий узун, дил хоҳишлари улуғдир. Албатта, сиз шоҳ ҳақида сўзлагин дерсиз, аммо мен уни минг йил айтсам ҳам, тамом бўлмайди.\nҲеч бир киши унинг зотини идрок эта олмаган, аммо доим унинг отини тутиш шартдир. Бунинг учун аввал оғизни тириклик суви билан ювиш керак; ўн марта, балки юз марта, балки чексиз марта тозалаш зарур. Тил ва оғизни шу тарзда пок этгач, ўта эҳтиёткорлик билан унинг номини тутиш мумкин.\nАммо у шоҳ булардан ҳам аъло даражада туради, унинг даргоҳи шу даражада гўзалки, мен у ҳақда бирон фикр айтиш, тил қалами билан бирон сўз таҳрир этишга ожизлик қиламан. Лекин қушлар у ҳақда эшитишни орзу қилган эканлар, майли, шоҳ сифатлари ҳақида бир-икки оғиз сўз айта қолай. Шунда ҳам мен сизга мингдан бирини баён қилсам, бирдан минггача аён қилган бўламан.\nБизнинг шоҳимиз барча шоҳларнинг шоҳи болиб, ҳамма ҳолатларимиздан доимо огоҳдир. Унинг зоти бирлик йўсинидадир, лекин у мингдан кўп сифатларга эга. Ундаги бу сифатлар бутун дунёга ёйилган ва оламдаги ҳамма нарсалар зот жиҳатдан ундан келиб чиқади. Агар унинг иродаси амр этмаса, бирон-бир киши ҳатто нафас олишга ҳам имкон топа олмайди. Сиз гарчи буюк ёки паст, шакл ва хислатда катта ёки кичик бўлсангиз-да, ҳаммангиз унга тобедирсизлар.\nУнинг ҳар бир қанотида неча минглаб парлари бор. Унинг қанотлари учун ҳаммаёқ торлик қилади. Уларнинг барчасида илм денгизи мавжуд. У гарчи мураккаб ёки осон бўлса ҳам кўзга кўринмайди.\nСизга унинг нашъасидан ҳаёт берилган, шу сабабли ҳар тарафга қанот қоқиб учасиз. Уни ўз аъзоингиздаги қон янглиғ ва тирик жисмингиздаги жон каби билинг. У сизга тан ичидаги жондан ҳам яқин, сиз учун ундан яқинроқ ҳеч бир нарса йўқдир.\nЛекин сиз минг йилчалик ундан йироқсиз. Минг йил у ёқда турсин, балки имкондан йироқсиз. Ундан узоқда бўлган киши учун жоннинг нима кераги бор?! Агар жон усиз бўлса, ундан нима фойда?! Ким унинг васлидан бир дам баҳраманд бўлса, икки олам шоҳлигидан ҳам яхшироқ файз кўради. Аммо ундан айрилиқда яшаш ўлимдан ҳам хатарлироқдир; унинг фироқида саккиз жаннат иcлиида бўлиш етти дўзахга тушгандан ҳам баттарроқдир. Аммо бундай шоҳнинг васлига эришмоқ осон иш эмас, кўп машаққат чекиб, интилмай, унга етишиб бўлмайди. Бу йўлда минг турли қийинчиликлардан ташқари талабгор учун сидқидиллик ҳам керак.\nЛекин ўша водий бениҳоя олис жойда. Унинг йўлида жуда кўп офатларга дуч келинади. Узоқ йиллар тинмай қанот қоқиб учиш керак. Бунга бир неча Каркас умрича ҳаёт берилса ҳам кифоя қилмайди.\nБу йўлда хунобадан иборат дарёлар бор, хуноба эмас, балки заҳар-заққум, дейилса, янада тўғрироқ бўлар. Тоғлари ҳам осмонга тиғ тортган, бу тиғларнинг барчаси шафқатсиз равишда қон тўкаман, деб турибди. Ҳар томонида ўт туташган даштлар ёлқинланиб, осмонга бош уради, Ўрмонлари ҳар хил даҳшатли балолар билан тўла, ундаги ҳар бир дарахтнинг шохи ғамдан, барги эса балодан иборатдир. Осмонда чарх уриб юрувчи булутлар киши бошига ёмғир ўрнига тош ёғдиради. Булутларидан чақнаган чақмоқлар оловидан оламга ўт тушади. У ерда бир тун қўниш учун маскан йўқ. Танга мадор берувчи сув ҳам, дон ҳам топилмайди. Минг туман қуш у томонга сафар қилиб, ҳавода минг йил қанот қоқса ҳам, бу йўлни босиб ўтмоғи ва мақсадига етмоғи маълум эмас.\nАммо кимки бу талабда жон берса, юз абадий ҳаётдан ҳам афзалдир. Жаҳон бўстонидаги ҳар турли қуш неча кун учиб ёки қўниб, фано боғи оҳангини куйламоғи ва у томонга парвоз этмоғи керак. Улар ҳижрон водийси йўлида ўз жонини жононига фидо қилса яхши. Бу ўлим завқи юз минг жон ўрнига ўтади. У шундай жонки, ўрнини мангулик умр босади. Агар давлату иқбол ёр болиб, толе, бахт ва шараф раҳбарлик қилиб, бу айтиб ўтилган ҳадсиз ва чексиз дашт босиб ўтилса, ундан ўтган қушга, шубҳасиз абадий висол гулзори насиб бўлғай. Шоҳ билан абадий бирликка эришади ва ўзини ҳақ соясига восил этади. Унинг мавқеи арши аъло каби юксак бўлиб, ўз сояси билан Бойўғлини Ҳумога айлантира олади.\nҚушларнинг Ҳудҳуддан Симурғнинг зуҳур этиш ибтидосин сўрашгани ҳамда Ҳудҳуд уларга бу ҳақда афсона ва бу сирли қушдан нишона айтиб бергани\nБарча қушлар дедилар:\n— Эй йўлбошчи, бизга бу ишнинг қандай бошланиши ҳақида хабар бер. Агар у султон бўлиб, барча қушлар унга сипоҳ бўлишса, у халқ орасида аввало қай тарзда кўринди? Унинг ҳолати, феъли, номи, сифати ва зотини кирн кўрган? Уни қандай қилиб зиёрат қилиш мумкин? Бу йўлда нималар буюрилгану нималар ман этилганлиги тўғрисида маълумот бер. Чунки буларни айтиш қийин, ақл эса ожизлик қилади, юзта донишманд ҳам бундан девона бўлиши мумкин.\nЧин шаҳрининг сифати ва Симургпарининг у ерга тушгани воқеаси\nҲудҳуд қушларга шундай деди:\n— Бу воқеа Шарқдаги Чин деган бир шаҳарда бўлиб ўтган. У шаҳар эмас, кенгликда бутун бир жаҳонга тенг келар, унинг ичида ўн жаҳон аҳолиси жойлашган эди. Бу шаҳарнинг кўриниши Эрам гулзоридан яхшироқ, суви эса жаннат анҳоридан дилкашроқ эди.\nБир тун у давлатмакон шоҳ олам бўйлаб парвоз этишга киришди. Иттифоқо, ўша жаннатсифат Чин шаҳрига йўли тушди.\nЎша кеча у шаҳар устидан учиб ўтаётганида, бу шаҳар бошдан-оёқ ёришиб кетди. Бу ишдан хабар тўпган халқ бешуур бўлиб қолди. Симурғ силкиниб учиб бораётганида, ундан бир пар тушиб қолди ва бу пар бутун Чин мамлакатини безак-ҳашамга ўраб юборди. Бу парда турли рангу нақшлар ҳаддан ташқари кўп эдики, уларни сўз билан шарҳ этиш қийин.\nЕртаси куни эл яна ўзининг аввалги ҳолига қайтди ва парнинг шакли ва рангига боқа бошлади. Ҳар бир киши ғайрат остида қўлига қалам ушлаб, бу пардаги нақшларни ўз хаёлида жонлантирар ва қоғозга туширарди. Ҳамма ундаги суратларни чизишга киришди ва бу элнинг барчаси шу иш билан машғул бўлди.\nБу кишилар орасида ўз суратлари билан бир киши юқори камолот даражасига эришди. Унинг оти Моний бўлиб, қалами мўжизакор, санъати кўрган кишиларни ҳайратга соларди. Шунинг учун ҳам маъно аҳли Монийнинг суратхонаси Чинда деб айтадилар. Ўша пар ҳали ҳам мазкур жаннатсифатли Чинда эмиш ва у ердаги ақл бовар қила олмас даражадаги барча гўзаллик ўша парнинг пайдо бўлиши туфайли эмиш.\nҲеч ким уни — Симурғни кўргани ҳақида оғиз очмаган. У ҳақда бу қадар сўз айтилмаган. Унинг асл зотидан ҳеч ким, бир киши бирон сўз дея олмаган, чунки унинг зотини ҳар қандай ўткир кўз ҳам кўра олмайди. Ўша пар устида ҳар тарафга патчалар ўсган, бу унинг сифатини кўрсатади. Бу пар ҳолатидан чексиз нақшлар пайдо бўлди. Бу пардаги ранглар беқиёс даражада бўлиб, исмларини унинг йўлларини билувчилар айтиб ўтдилар. Гарчи бирон киши бу қушнинг сайру ҳолати ҳақида гапирмаса-да, лекин, аслида, ҳеч ер ундан ҳоли эмасдир. Унинг амрига итоат қилиш — ҳаммамизга ҳам фарз, ҳам қарз. Бу ишни бажармасак, юз хил балоларга гирифтор бўламиз. Агар унинг айтганларини кўнгилдагидек бажарсак, у ўз висолидан бизни умидвор этади. Борди-ю, осийлик қилиб, бўйин товласак, хавф-хатар юзланади. Бундай шоҳ ҳеч бир қавмда йўқ. Усиз яшаш юз минг оҳу дард чекмак билан тенгдир.


ПОЙТАХТИМИЗДА БОЛАЛАРНИ МАКТАБГА ОНЛАЙН ҚАБУЛ ҚИЛИШ ПИЛОТ ЛОЙИҲАСИ АМАЛГА ОШРИЛАДИ\nЎзбекистон халқ таълими вазирлиги БМТнинг Тараққиёт дастури билан ҳамкорликда давлат хизматларини сифатини ва шаффофлигини ошириш мақсадида болаларни мактабга қабул қилиш жараёнини рақамли трансформацияси лойиҳасини амалга оширишни бошлади. Бу ҳақда вазирлик Ахборот хизмати хабар берди.\nЛойиҳа мактабларга амалдаги болаларни қабул жараёни ва унинг камчиликларини ўрганиш, маъмурий жараёнларни такомиллаштириш ҳамда хизмат кўрсатиш жараёнига ахборот технологияларини жорий этиш кўзда тутилган.\nУшбу лойиҳа Ўзбекистон Президентининг 2018 йил сенябрь ойида қабул қилинган “Халқ таълимини бошқариш тизимини такомиллаштириш бўйича қўшимча чора-тадбирлар тўғрисида” Фармони ижросини таъминлаш доирасида амалга оширилмоқда. Ҳужжат асосида 2019 йил 1 мартдан бошлаб давлат умумтаълим муассасаларига болаларни Давлат хизматлари марказлари ёки Ўзбекистон Республикаси Ягона интерактив давлат хизматлари портали орқали қабул қилиш тартиби босқичма-босқич жорий этиш кўзда тутилган.\nХалқ таълими соҳасида АКТни ривожлантириш марказида мактаб директорлари иштирокида оралиқ натижаларининг муҳокамаси бўлиб ўтди. Тадбир доирасида болаларни мактабга қабул жараёнининг янги модели тақдим этилди. Янги модель хизмат оммабоплилиги коррупцион омилларни камайтириш имкониятини яратади.\nУчрашув давомида ота-оналар ва васийлар болаларни мактабга жойлаш жараёнида дуч келаётган қийинчиликлар муҳокама этилди. Асосий камчиликлардан бири бу қабул жараёнининг шаффоф эмаслигидир, яъни ота-оналарда жараён ҳақида, унинг муддатлари, керакли ҳужжатлар, микроҳудудлар схемалари ҳақида маълумотлари йўқ. Баъзи қабул жараёнлари —суҳбат ёки тиббий маълумотнома —норматив-ҳуқуқий ҳужжатларда ўз аксини топмаган. Ота-оналар томонидан тақдим этилиши лозим бўлган аризани қисқа вақт топширилиши кераклиги ҳам саволлар уйғотади. Шу билан бирга тақдим этилиши керак бўлган ҳужжатлар сонини қисқартириш керак.\nУшбу камчиликларни бартараф этиш мақсадида лойиҳанинг ишчи гуруҳи амалдаги болаларни мактабга қабул қилиш жараёнини ва халқаро тажрибани ўрганди ҳамда ушбу хизматни кўрсатишнинг янги моделини ишлаб чиқди. Мутахассислар ота-оналарни қабул жараёни ва унинг регламенти, микроҳудудларни белгилаш ва тасдиқлаш ҳуқуқини ҳудудий халқ таълим бошқармаларига ҳамда мактаб ёшидаги болаларни рўйхатга олишни эса маҳалла органларига топширишни таклиф этдилар.\nИшлаб чиқилган “Болаларни давлат умумтаълим муассасаларига қабул” маъмурий регламентига кўра, 2019 йилнинг 1 мартдан бошлаб давлат умумтаълим муассасаларига болаларни қабул қилиш учун аризалар Давлат хизматлари марказлари ёки Ўзбекистон Республикаси Ягона интерактив давлат хизматлари портали орқали қабул қилинади. Биринчи босқичда янги қабул модели Тошкент шаҳридаги 81 мактабда жорий этилади. Кейинчалик янги механизм Тошкент ва мамлакатимизнинг барча вилоят мактабларида ҳам жорий этилади.


NUR-SULTAN. Kazinform – Қозоғистонда атом электр станцияси қурилиши жиҳатларини ўрганиш камида йил охиригача давом этади. Бу ҳақда энергетика вазири Болат Ақшолақов маълум қилди, дея хабар беради Kazinform мухбири.\nISTANBUL. Кazinform - Brent маркали нефтнинг бир баррели нархи жума куни эрталаб 108,82 долларгача кўтарилди. Бу ҳақда Kazinform Anadolyга таяниб хабар беради.\nҚозоғистонда уч ойда фермерларга 230 минг тоннадан ортиқ ёқилғи етказиб берилди\nNUR-SULTAN. Kazinform – Қозоғистон фермерлари 2022 йилнинг февралидан апрелигача режалаштирилган дизел ёқилғиси ҳажмининг 92 фоизини олди. Бу ҳақда ҚР Энергетика вазири ўринбосари Асет Мағауов маълум қилди, дея хабар беради Kazinform мухбири.\nҚозоғистонда нефтни қайта ишлаш заводлари дизел ёқилғисининг 1 литрини 176 тенгедан сотади\nNUR-SULTAN. Kazinform - Феврал-апрел ойлари давомида баҳорги экиш учун фермерларга 231 минг тонна дизел ёқилғиси етказиб берилди. Бу фермерлардан келиб тушган мурожаатларнинг 92 фоизини ташкил этади, деб хабар беради Kazinform мухбири.\nГермания Иқтисодиёт вазири мамлакатда вақтинчалик ёқилғи тақчиллиги бўлишини истисно этмади\nNUR-SULTAN. Кazinform - Шарқий Германияда Россиядан нефтга эмбарго жорий этилиши ёқилғи тақчиллигига олиб келиши мумкин, бироқ ҳукумат буни олдини олишга ҳаракат қилмоқда. Бу ҳақда чоршанба куни Германия иқтисодиёт вазири Роберт Хабек RTL телеканалида маълум қилди, дея хабар беради Kazinform ТASSга таяниб.\nКаспий қувури консорциумидаги носозлик туфайли етказилган зарар унчалик катта эмас – ҚР Энергетика вазири\nNUR-SULTAN. Кazinform - Каспий қувури консорциуми нефт экспорти режасини бажариши мумкин. Бу ҳақда Қозоғистон Энергетика вазири Болат Ақшолақов маълум қилди, дея хабар беради Kazinform мухбири.\nЕвропа Иттифоқи Россия нефти импортини ярим йилга бекор қилишни режалаштирмоқда\nNUR-SULTAN. Кazinform - Европа Иттифоқи Россияга қарши янги санкциялар пакетини жорий қилмоқда, унинг доирасида Россия нефтини импорт қилишдан бош тортиш ярим йил давом этиши тахмин қилинмоқда, деб хабар беради Kazinform Тhе Wаll Street Journalга ҳавола қилиб.\nБеларусга нефт экспорти ҳажми Қозоғистон имкониятларидан келиб чиқиб белгиланади – ҚР Энергетика вазири\nNUR-SULTAN. Кazinform - Беларусь билан нефт ва нефт маҳсулотлари соҳасида ҳар қандай алоқалар икки томонлама асосда амалга оширилади. Бу ҳақда Нур-Султанда Қозоғистон Энергетика вазири Болат Ақшолақов маълум қилди, дея хабар беради Кazinform мухбири.\nҚозоғистон корхоналарига 240 миллион доллардан ортиқ маблағ ажратилади\nNUR-SULTAN. Кazinform – 2021 йил якунига кўра, энергетика соҳасида ер қаъридан фойдаланувчилар томонидан товарлар, ишлар ва хизматлар харидларининг умумий ҳажми 4,69 триллион тенгени ташкил қилди. Бу ҳақда Қозоғистон Республикаси Энергетика вазири Болат Ақшолақов маълум қилди, дея хабар беради Кazinform мухбири.\nРублдаги тўловлар санкцияларнинг аниқ бузилишига олиб келади - Европа Иттифоқи комиссари Симсон\nBRUSSELS. Kazinform - Европа Иттифоқига аъзо 27 давлат энергетика вазирлари душанба куни Брюсселга энергия ресурслари импорти бўйича режадан ташқари йиғилиш ўтказиш учун етиб келди, дея хабар беради Kazinform мухбири ЕИ расмий сайтига таяниб.\n2025 йилга келиб Қозоғистонда 2400 МВт экологик тоза энергия ишга туширилади\nNUR-SULTAN. Kazinform – Яқин йилларда 2400 МВт экологик тоза энергия ишга туширилади. Бу ҳақда ҚР Энергетика вазири Болат Ақшолақов маълум қилди, дея хабар беради Kazinform мухбири.\nВенгрия Қозоғистондан нефт сотиб олиш ҳажмини кўпайтирди\nNUR-SULTAN. Kazinform – Венгрияга жами нефтнинг 16 фоизи Қозоғистондан келади. Бу ҳақда Венгрия ташқи иқтисодий алоқалар ва ташқи ишлар вазири Петер Сийарто маълум қилди, дея хабар беради Kazinform мухбири.


Қурбон Ҳайити, Халқаро Пресс клубга нима бўлганди ва Ҳиндистоннинг янги ваъдалари - BBC News O'zbek\nҚурбон Ҳайити, Халқаро Пресс клубга нима бўлганди ва Ҳиндистоннинг янги ваъдалари\nЎзбекистон бир дақиқа ичида - куннинг энг муҳим янгиликлари\nЎзбекистонда Қурбон Ҳайити санаси маълум бўлди, Халқаро Пресс клуб фаолиятини тўхтатганмиди ва Ўзбекистон Ҳиндистон билан қандай битимларга эришди - назардан қочирманг:\nЎзбекистонда Қурбон ҳайити 1 сентябрда нишонланади. Президент Мирзиёев 24 август куни шу ҳақдаги қарорни имзолаган. Қатор жамғарма, барча мутасадди идоралар ва жамоат ташкилотларига уни олий даражада уюштириш вазифаси юкланган. 1 сентябрда Ўзбекистонда Мустақиллик куни ҳам кенг нишонланади.\nЎзбекистон Ҳиндистон билан умумий қиймати 150 миллион АҚШ долларига тенг шартнома ва битимлар имзолаган. Бунга Ўзбекистон Ташқи ишлар вазири бошчилигидаги ҳайъатнинг Ҳиндистонга расмий ташрифи чоғида эришилган. Сўнгги беш йил ичида бу икки давлат ўртасидаги ўзаро савдо айланмаси икки баробардан ортиқроққа ошган.\nРаиси Шерзод Қудратхўжаевнинг билдиришича, Халқаро Пресс клуб ўз фаолиятини давом этдиради ва уни "ҳеч қачон тўхтатмаган". У бу ҳақда ўзининг "Facebook"даги аккаунтида маълум қилган. Бундан сал аввал клуб фаолиятининг Ўзбекистон Бош вазири томонидан танқидга тутилгани, жонли эфирларининг бекор қилинишига оид хабарлар пайдо бўлганди.\nРоссиянинг Қозонида Ўзбекистон Бош консуллиги очилмоқда ва...\nЎзбекистонда гени ўзгартирилган чигитдан фойдаланишга рухсат берилди


Пекин аэропортида тутунланганлик сабабли 181 та рейс бекор қилинди\n09:36 / 20.12.2016\nФото: © EPA/WU HONG\nПекиндаги кучли тутунланганлик (смог) сабабли Шоуду халқаро аэропортида бекор қилинган рейслар сони 181 тага етди. ТАСС ахборот агентлигига аэропорт вакилининг маълум қилишича, 20 декабрга 385 та рейс белгиланган эди.\nАввалроқ ТАСС ахборот агентлиги смог туфайли Россиянинг S7 Airlines авиакомпанияси рейслари бекор қилингани ва AirBridgeCargo юк рейси ушланганини маълум қилганди. "Бизнинг ҳамкор Hainan Airlines бажарадиган рейслар бекор қилинди. Бевосита S7 Airlines бажарадиган рейслар ушланишларсиз амалга оширилмоқда", деб телефон орқали S74696 (Пекин - Санья (Хайнань ороли) ва S74692 (Пекин - Гуанчжоу) рейсларининг бекор қилинишига изоҳ берган S7 Airlines вакили.\nАэропорт маъмурияти маълумотларига кўра, қолдирилган рейслар йўловчилари иссиқ егулик билан таъминланадилар, парвозлар жадвалидаги ўзгаришлар ҳақида ўз вақтида хабар бериш ташкиллаштирилган.\nSina ахборот интернет-портали маълум қилишича, хавфсизлик нуқтаи назаридан Пекин маъмурияти 6-транспорт ҳалқаси бўйича ҳаракатни қисман ёпиб қўйган.\nШаҳарда смогнинг пайдо бўлишига кўплаб саноат корхоналари чиқарадиган чиқиндилар сабаблардан бири бўлмоқда. Айниқса иситиш мавсумида оғир вазият юзага келади. Бу пайт тўлиқ куч билан ишлайдиган кўмир электростанциялар ва қозонхоналар ҳавога кўмир чангини чиқарадилар.\nАйни вақтда Пекинда саломатлик учун хавфли бўлган майда қаттиқ жисмлар миқдори – ПМ-2,5 куб метрга 380 микрограммдан ошиб кетган. Жаҳон соғлиқни сақлаш ташкилоти меъёрларига кўра, ҳавода ПМ-2,5 заррачаларининг ҳар кунлик хавфсиз миқдори куб метрга 25 микрограммдан ошмаслиги керак. Пекинда эса бу меъёр деярли 17 мартага кўпроқни ташкил қилмоқда.\nсмог Пекин аэропорти\nПекинда ўта заҳарли смогнинг пайдо бўлиши сабаби аниқланди\nХитой тарихида биринчи бор смог туфайли хавфнинг “қизил” даражаси эълон қилинди


Антисептик воситаларнинг кўпчилик билмаган фойдали жиҳатлари - Zamin.uz\n18:21 / 09.08.2020\nАнтисептик маҳсулотлар ихчам, фойдаланишда қулай, терини ташқи бактерияларда ҳимояловчи, тозалик ва софлик ҳиссини берувчи восита ҳисобланади. Улар гигиеник совунларга қараганда анча самарали бўлиб, 99% гача бактерия ва вирусларни ўлдиради.\nМаҳсулотнинг афзалликлари аниқ. Бироқ антисептикларнинг хавфли томонлари мутахассисларни шубҳага солмоқда. Уларнинг фикрига кўра, антисептик эритмаларнинг мунтазам равишда терига таъсир қилиши терининг табиий ҳимоясини йўқ қилади. Шунингдек, спиртсиз антисептикларни ҳам хавфсиз, деб бўлмайди. Айрим қўшимча моддалар, масалан, атирлар аллергик реакцияга олиб келиши мумкин.\nШу билан бирга, гигиена воситаси сифатида қўлланилаётган маҳсулотнинг бошқа фойдали томонлари ҳам мавжуд. Масалан, яроқлилик муддати эскирган антисептик воситалардан фойдаланиш мумкин эмас. Лекин уларни ташлаб ҳам бўлмайди. Яхшиси, уларни бошқа мақсадларда ишлатган афзал.\n- Смартфон экранига бир томчи антисептик гел қуйилиб, юмшоқ мато билан артилади. Шу тарзда экрандаги кичик тирналишлар, кирлар, бармоқ изларидан халос бўлиш мумкин. Тадқиқотларга қараганда, телефон экранида 10-50 миллионгача бактериялар яшайди ва улар орқали турли касалликлар келиб чиқиши мумкин.\n- Оптик асбоблар, тиббий ёки қуёшдан ҳимояловчи кўзойнакларни антисептик восита билан тозалаган маъқул. Восита уларнинг юзасидан косметик доғлар, соч лаки томчиларини кетказади.\n- Ҳуснбузар чиқдими? Айнан бугун дўстлар билан учрашув бор. Яроқлилик муддати ўтмаган антисептик гел билан юз артилади. Маҳсулот терини қуритади ва муаммодан тезроқ халос этади.\n- Антисептик гел ёки салфетка ёрдамида мебель, девор ва кийимлардаги доғларни дарров кетказиш мумкин. Ҳар эҳтимолга қарши, аввал кичикроқ ҳудудда синаб кўриш керак.\n- Уй таъмирлангандан сўнг тери юзаси ҳамда мебеллардаги бўёқ рангини антисептик маҳсулот ёрдамида тозалаш мумкин.\n- Ушбу восита елим қолдиғини эритишга ҳам ёрдам беради. Бундай ҳолда турли кўринишдаги антисептикларни ишлатиш мумкин.\n- Энг ажойиби, антисептик суюқлик ва геллар чивин чаққандан сўнг қичишишнинг олдини олишда самарали восита.\n- Агар антисептик воситалар идишлари йиғилиб қолган бўлса, уни ойна ва шиша учун ишлатинг. Қишда деразалар музлаб қолмайди.\n- Янги йил учун арча безатилаётганда қўлда қолган қатрон доғини кетказиш қийинчилик туғдиради. Шу заҳоти антисептик восита ёрдамга келади.\n- Кийим ва бошқа матолардан ёғли доғларни кетказиш учун антисептик восита энг яхши усул.\n- Стол устидаги ёғ доғлари ҳамда бармоқ излари ҳам антисептик воситада артилса, улар янада яхши товланади.\n15-07-2020, 11:23, Технология\nАвстралияда инсон сочидан OLED-дисплей яратилди (видео)\n9-06-2020, 18:50, Технология\n4-06-2020, 14:43, Технология\n8-04-2020, 23:45, Технология\n7-04-2020, 19:19, Технология


Ҳалол-пок ишлай оласизми? - zarnews.uz\nҲалол-пок ишлай оласизми?\n24 март куни давлатимиз раҳбари раислигида ўтказилган видеоселектор йиғилишида “Обод қишлоқ” ва “Обод маҳалла” дастурлари доирасида жорий йилда амалга ошириладиган ишлар муҳокама этилди.\nОбод жой қандай бўлишини барчамиз яхши биламиз. Аниқроғи, ҳар ким ўз дунёқарашича, тасаввурича ва албатта, имкониятига қараб ободликни англайди, шунга интилади. Лекин ҳар қандай киши, аввало, ҳаёт кечириш учун муносиб шароитни истайди. Бу – бошпана, сув, электр энергияси, бор бўлса табиий газ, бўлмаса суюлтирилган газ баллон, йўл, транспорт билан боғлиқ бўлиши мумкин. Бирламчи бу шароит бўлса, кейин транспорт-коммуникация инфратузилмаси, замонавий таълим ва тиббиёт муассасалари, маданият ва дам олиш масканлари ҳақида ўйлайди.\nКейинги йилларда тилимизда пайдо бўлган ва бугун шаҳарликлардан бошлаб олис қишлоқ ва овуллар аҳолисигача фаол қўллаётган, орзу қилаётган “обод қишлоқ”, “обод маҳалла” деган тушунчалар, дастурлар айнан шу – юртдошларимиз муносиб ҳаёт кечириши учун зарур бўлган шарт-шароит яратишни ўзида мужассам этмоқда.\n“Манас”дан бошланиб, кейин мамлакатимизнинг барча ҳудудларида давом этган бу дастурлар туфайли ҳар бир вилоятда йиллар давомида раҳбарлар, йўлчилар, қурувчилар оёғи етмаган ўнлаб қишлоқлар обод бўлди, аҳолининг яхши яшаши учун зарур бўлган наинки оддий шароит, балки шаҳардагидан қолишмайдиган имкониятлар яратилди. Энди ўша қишлоқ ва маҳаллалар номи олдига “обод” сўзини қўшиб айтишга ҳам одатландик.\nБу баландпарвоз гап эмас. Қаердаки зарур миқдорда маблағ ажратилиб, белгиланган ишлар тўла-тўкис бажарилган бўлса, шундай шароит, имконият яратилди. Пул берилмай туриб, зўрма-зўраки “ҳомийлик”, дўқ-пўписа билан дастурни бажаришга уриниш эса акс натижа берганини, қурилишлар чала қолгани ёки йилдан-йилга ўтганини ҳам кўрдик.\nБаъзида эса ҳудудларни дастурга киритишда “фалончининг қишлоғи, фалончи туғилиб ўсган жой” деган қараш билан ёндашилиб, ёрдамга муҳтож аҳоли яшаётган қишлоқ, маҳаллалар қолиб кетгани ҳам ҳақиқат.\nЙиғилишда қайд этилганидек, энди ҳаммаси бошқача бўлади:\n- “Обод қишлоқ” ва “Обод маҳалла” дастурларига қайси маҳалла ёки қишлоқ киришини маҳаллий кенгашлар белгилайди;\n- туман ва шаҳар ҳокимининг иқтисод, қурилиш ва маҳалла масалалари бўйича ўринбосарлари зарур маблағлар ва амалга ошириладиган ишларни аниқ ҳисоб-китоб қилиб, маҳалла раиси билан бирга, ҳудудий кенгашларда ҳимоя қилади;\n- маҳаллий кенгашлар ҳар бир маҳалла кесимида ижтимоий соҳа, ичимлик суви, йўл-транспорт ва инфратузилма объектлари манзилли дастурини тасдиқлайди, қурилиш вазирлиги ҳокимликлар билан бирга уларнинг лойиҳа-смета ҳужжатларини ишлаб чиқишга масъул бўлади;\n- дастурларга кирган аҳоли пунктларининг “тиббий харитаси” шакллантирилади;\n- сектор раҳбарлари ўз ҳудудида бажарилаётган ишлар бўйича маҳаллий кенгашлар ҳамда ОАВ орқали аҳолига ҳисобот бериб боради.\nЭнг муҳими, бу йил “Обод қишлоқ” ва “Обод маҳалла” дастурлари доирасидаги ишларга мисли кўрилмаган маблағ – 21 триллион сўм йўналтирилади ва мамлакатимиз бўйича 8 минг маҳалла қамраб олинади.\nЭнди ҳамма гап ана шу маблағни ўз ўрнида, лойиҳа билан, ҳалол-пок ишлатиб, элга муносиб шароит яратишда. Маҳаллий кенгашлар депутатларининг ҳар бир қишлоқ, маҳалла шарт-шароитини ҳисобга олган ҳолда, ижтимоий муаммолари, инфратузилмаси оғир ҳудудларни танлаб, дастурга киритишида.\nДарвоқе, “ҳалол-пок ишлатиш, ишлаш” жумласи йиғилишда кўп такрорланди. Вазир ва ҳокимлар, турли даражадаги раҳбарларнинг бу борадаги масъулияти, жавобгарлиги эслатилди. Халқнинг давлатдан, раҳбарлардан розилиги, эртанги кунга ишончи кўп жиҳатдан масъулларнинг ҳалол-поклиги, вазифага виждонан ёндашишига боғлиқлигида эканлиги таъкидланди.\nВидеоселектор йиғилишида Пайариқ тумани ҳокими Д.Мусинов ҳам муҳокама этилган масала юзасидан ҳисобот берди. Унинг қайд этишича, бу йил туманга барча манбалар ҳисобидан 83 миллиард сўм маблағ ажратилмоқда (ўтган йил 24 миллиард сўм ажратилган).\n– Бу маблағнинг 24,4 миллиард сўми “Обод қишлоқ” дастури доирасида асосан республика ва маҳаллий бюджет, 16,7 миллиард сўми тўлиқ республика бюджети ҳисобидан инвестиция дастури доирасида,\n5,3 миллиард сўми ичимлик суви ва оқова сув таъминоти дастури ҳисобидан, 14,8 миллиард сўми ички йўллар дастуридан, 10,2 миллиард сўми электр тармоқлари дастури ҳисобидан, 6,2 миллиард сўми туман марказлари ва инфратузилмасини ривожлантириш дастури бўйича ажратилади, – дейди Д.Мусинов. – Ушбу маблағни ақл билан ҳисоб-китоб қилиб, ҳалол-пок ишлатишимиз, халқимиз фаровонлигини оширишга йўналтиришимиз керак. Дастурга тушган қишлоқларимизда халқ депутатлари туман Кенгашининг сайёр сессияларини ўтказиб, айнан шу масалаларни муҳокама қилиб олдик, маҳаллалар фаоллари, оқсоқоллар билан маслаҳатлашдик. Ҳозирда туманимизда 65 маҳалла, 210 қишлоқ бор. Ажратилаётган маблағларни тежаб ишлатиш ҳисобига 33 маҳалла ва 56 қишлоқни тўлиқ қамраб оламиз. Жумладан, 69 қишлоқда электр энергияси таъминоти яхшиланади, 30 та янги трансформатор, 2500 дона эски симёғочларни янгисига алмаштирамиз, 121 километр тармоқ тортилади. 28 километр тоза ичимлик суви тармоғи тортиш ва 5 та сув иншооти ўрнатиш учун ажратилаётган 5,3 миллиард сўм маблағдан мақсадли фойдаланиб, 39 километр тармоқ тортишни режалаштирганмиз. Бошқа соҳалар бўйича ҳам аниқ режа ва мақсадларни белгилаб олдик.\nЙиғилишда “Обод қишлоқ” ва “Обод маҳалла” дастурларида белгиланган ишларни ўн кун ичида бошлаш ва жорий йил 1 ноябрга қадар якунига етказиш вазифаси қўйилди. Демак, жараённи биргаликда кузатиб борамиз.\nДавлат дастурининг вилоятдаги ижроси бўйича жамоатчилик эшитуви ташкил этилди\nИкки йилда битмаган “Обод қишлоқ”даги ишлар 2021 йилда давом этади(ми?)


Электрон рўйхат афзаллиги нимада? – Сурхон тонги\nБош саҳифа / Сиёсат / Электрон рўйхат афзаллиги нимада?\nДекабр 1, 2019\tСиёсат Изоҳ қолдириш 832 Кўрилди\nБугун давлат ва жамият ҳаёти ахборот технологияларидан айри ҳолда ривожлана олмайди. Замонавий ахборот техноло-гияларидан фойдаланиш иш унумдор-лигига олиб келиши билан бирга, инсонлар учун ҳар томонлама қулайликлар яратиб беради.\nШу боис, ривожланган мамлакатлар давлат бошқарувида замонавий ахборот технологияларидан унумли тарзда фойдаланиб келмоқдалар. 2019 йил 25 июнь куни қабул қилинган Сайлов кодексида давлат ҳокимияти вакиллик органларига ўтказиладиган сайловларни ташкил этиш ва ўтказишда замонавий ахборот технологияларидан фойдаланиш, натижада фуқароларга сайловларда тенг овоз орқали янада фаол иштирок этишга шароит яратиб беришга қаратилган қоидалар киритилди.\nУнга биноан республика миқёсида сайловчиларнинг рўйхати элект рон тарзда тузилиши белгилаб қўйилди. Мазкур электрон рўйхатни тузиш, унга ўзгартишлар киритиш ва янгилаб туриш сайлов жараёнини бошқариш ахборот тизими ёрдамида амалга оширилади. Сайловчиларнинг электрон рўйхати яхлит тарзда тузилади. Шу сабаб, қонунчиликда бу рўйхат сайловчиларнинг ягона электрон рўйхати деб номланади.\nСайлов кодексининг 14-моддасига кўра, Марказий сайлов комиссияси сайлов жараёнини бошқаришнинг ахборот тизимини жорий этиш ҳамда сайловчиларнинг ягона электрон рўйхатидан фойдаланиш фаолияти бўйича умумий раҳбарлик ва мувофиқлаштириш ишларини амалга оширади. Бунинг маъноси шуки, сайловчиларнинг ягона электрон рўйхати Марказий сайлов комиссиясида сақланади. Эндиликда республикада сайловчиларнинг умумий сони ҳақидаги маълумотдан ташқари, уларнинг шахси ва сайлаш ҳуқуқи учун зарур бўлган маълумотларни бир жойда ягона база сифатида жамлаш имконияти мавжуд.\nБу шунчаки сайловчилар ҳақидаги маълумотлар базаси эмас, балки сайловнинг тенглик тамойилини таъминлашга хизмат қиладиган восита ҳамдир. Яъни, Ўзбекистон Республикасининг Конституцияси 117-моддасига биноан “Ҳар бир сайловчи бир овозга эга” тамойилини рўёбга чиқаришга хизмат қилади. Сайлов жараёнини бошқаришнинг ахборот тизими ва сайловчиларнинг ягона электрон рўйхати орқали фуқароларнинг фақат бир маротаба овоз берганликларини назоратга олиш имконияти мавжуд бўлади.\nСайлов куни сайлов участкаларида сайловчиларнинг ягона электрон рўйхатидан олинган маълумотлардан фойдаланилади. Сир эмаски, бундай тизим ўрнатилмасидан аввал бир сайловчининг ҳам доимий рўйхатда, ҳам вақтинча рўйхатда турган жойидан туриб овоз бериш ҳолатлари кузатилган. Бу фуқароларнинг тенг сайлов ҳуқуқи, яъни сайловда битта овозга эга эканликлари борасидаги тамойилнинг бузилишига олиб келади. Шунингдек, бу ўз-ўзидан номзодлар тўплаган овозлар сонига дахл этмай қолмайди.\nСайловчиларнинг ягона электрон рўйхатининг жорий этилгани эса фуқароларга ҳар томонлама енгиллик яратади. Сайловчилар рўйхатига киритилмай қолган фуқаро овоз бериш куниёқ сайловчилар рўйхатига киритилиш имконига эга бўлди. Энг муҳими, яқинлашиб келаётган сайловларда сайловчи фуқаро фақат бир жойдан туриб овоз бера олиши мумкин бўлади. Бу халқаро сайлов стандартлари талабларига тўлиқ мувофиқ келади.\nАйни пайтда мазкур рўйхат шакллантирилган бўлиб, маълумотлар уйма-уй юрилиб, қайта аниқлаштирилмоқда. Рўйхатнинг тўлиқ шакли эса сайловга 15 кун қолганда эълон қилинади.\nвилоят суди раиси\nОлдинги “Бешта муҳим ташаббус – эртамиз эгалари истиқболи йўлида”\nКейинги “Биз ватанпарварлармиз!”\nМеҳри дарё халқни севмай бўладими?\nСабр ва меҳнат ортидаги роҳат


УЗУМНИ НОЯБРГАЧА ТОКДАН УЗИБ СОТИШМОҚЧИ\nҚишлоқ хўжалиги 25.10.2018 351\nБугун узумчилик мамлакатимизда боғдорчиликнинг етакчи тармоғига айланган. Айни пайтда ушбу меванинг саноатбоп ҳамда хўраки навлари етиштирилмоқда. Хўраки узум ҳосилининг бир қисми ички бозор эҳтиёжини таъминласа, қолгани экспортга йўналтирилади. Айтиш ўринлики, жорий йилда айни жабҳада юқори маҳсулдорлик қайд этилмоқда. Қиш бироз қуруқ ва илиқ келгани боисми, вайишларда ҳосил чўғи ҳар қачонгидан-да мўл бўлди. Бундан эса боғбонлар хурсанд.\nМаълумки, воҳамизда узумчилик ҳақида гап кетса, кўпроқ тоғли ҳудудлар тушунилади. Аҳамиятлиси, иқлими қурғоқчил саналган Ғузор туманида ҳам мазкур йўналишни самарали йўлга қўйиб, ҳозирда юқори натижаларга эришаётган боғбонлар кўп. Ҳудуддаги “Абдумалик сифат агро” фермер хўжалиги фаолияти бунга мисол. Хўжалик томонидан узумчилик етакчи тармоқ сифатида бундан анча аввал ташкил этилган. Аввалига бунинг учун фақат бир гектар ер майдони ажратилган бўлса, ҳозирга келиб токзор 4 гектарга етди.\n- Асосан лалми ерда узумчилик билан шуғулланамиз, - дейди хўжалик иш юритувчиси Баҳром Гулбоев. – Узумнинг мерседес, ризамат ота, ҳусайни, келинчак бармоқ сингари навларини парваришлаяпмиз. Дарҳақиқат, бу йил биз учун об-ҳаво анча яхши келди. Қолаверса, зарур агротехник тадбирларни тўғри ва ўз вақтида бажаришга ҳаракат қилдик. Самараси очиқ-ойдин кўриниб турибди. Вайишларда ҳосил кўп. Ҳар гектаридан 30 тоннадан узум олишни мўлжаллаяпмиз. Ҳозиргача 50 тонна маҳсулотни узиб, бозорга чиқардик. Сақлашга имкониятимиз йўқ, шу сабабли ноябргача ҳосилни шу ердан узиб сотаверамиз.\nБоғбон ўз соҳасида етарли тажриба тўплаганини айтади. Тармоқни кенгайтириш зарур. Шу мақсадда 10 гектардан зиёд ерда янги токзор барпо этиш режа қилинган. Бунда боғбон асосан эрта пишиб етилувчи навларни кўпайтиришга алоҳида урғу бермоқчи. Ахир маҳсулотни бозорга эртачи чиқарган ютади. Шунингдек, узумни саноат усулида қуритишни йўлга қўйиш ҳам кўзда тутилган. Келгусида қуритиш линияси олиб келиниб, экспортбоп майиз тайёрланади. Мазкур икки лойиҳани амалга ошириш учун 500 миллион сўм миқдорида банк кредити олиш ният қилинган.\nЭътиборлиси, фермер хўжалиги фаолияти фақат узумчилик билан чекланмайди. Хўжалик қошида чорвачилик ҳам ривож топмоқда. Бу ерда маҳаллий зотга мансуб 70 бошдан кўп қўй-қўзи ва йирик қорамол боқилади. Бундан ташқари, 80 сотих майдонда иссиқхона ташкил этилган. Ҳар йили мавсумда помидор ва бодринг каби сабзавот маҳсулотлари етиштирилади. 10 нафардан ортиқ ишчи меҳнат қилаётган фермер хўжалиги молиявий барқарорликка эга, деб бемалол айтиш мумкин. Бултур 80 миллион сўм даромад билан чиққан хўжалик 60 миллион сўм атрофида соф фойдага эга бўлган. Жорий йил якунида эса кўриладиган манфаатдорлик бундан-да салмоқли бўлишига барча шароит бор.


Роғунга алоқадор янги ҳисобот Тожик ҳукуматига ёқмади - BBC News O'zbek\nРоғунга алоқадор янги ҳисобот Тожик ҳукуматига ёқмади\nHuman Rights Watch халқаро инсон ҳуқуқларини ҳимоя қилиш ташкилоти Тожикистонда Роғун ГЭСи қурилиши муносабати билан яшаб турган жойларидан кўчирилган инсонларнинг аҳволига бағишланган ҳисобот эълон қилган.\nРоғун ГЭСи қурилганидан кейин сув остида қолиши мўлжалланган Нуробод тумани кўп қишлоқлари аҳолиси кўчирилган. Бу Хатлон вилояти Данғара туманидаги Чорсада посёлкаси.\n"Биз беш йил олдин бу ерга кўчиб ўтганмиз. Бошида икки-уч йил чодирларда яшаб юрдик. Ҳамма нарсани ўз ҳисобимиздан қурдик. Агар Россиядаги ўғилларим бўлмаганда, жуда қийин бўларди", дейди Қарчиғай Ятимова.\nHuman Rights Watch ташкилотининг ҳисоботи "Янги жойда аҳволимиз ёмон бўлди" деб номланган. Халқаро ташкилотга кўра, Тожикистон ҳукумати кўчирилган одамларга эски уйи ўрнини босадиган уй-жой қуриб бермаган, товон пулларини тўламаган. Янги жойда етарли шароит яратмаган. Чорсада қўрғонининг ўрни бирор бир инфраструктурасиз дашт бўлган. Аҳоли ичимлик суви муаммосидан шикоят қилади.\n"Давлат қурилиш ширкатларига катта маблағ ажратган. Бу ширкатлар эса уй пойдеворига цемент қуйиш ўрнига қуруқ қум ишлатишган, оқибатда қурилган уйлар ҳам яқинда қулаб тушади", дейди Абдулҳамид Фаёзов.\nЧордарада ҳозир 1500 атрофида аҳоли яшайди. Уларга эски уйлари учун расман 8000 АҚШ долларидан 50000 долларга тенг товон пули тўлангани хабар қилинган. Бироқ одамлар ўзларига берилган маблағ янги уй-жой қуришга етарли бўлмаганини айтадилар.\n"Ҳалигача бу ерда мактаб йўқ. Болалар икки соат юриб мактабга боришларига тўғри келаяпти", дейди Мамадрозиқ Чалишев.\n"Бу ернинг тупроғи шўрланган экан, деворларни "тўкиб ташлаяпти", дейди ўқитувчи Салима. Уйни таъмирлаш учун энди бизга маблағ керак, дейди у.\nБу уйнинг эгаси ишлаб пул топиш учун Россияга кетиб қолган.\nЧорсадаликлар бу заминда деҳқончилик билан шуғулланиш ҳам мушкуллигини айтадилар.\nБироқ Тожикистон ҳукумати Human Rights Watch ташкилоти ҳисоботини мантиқсиз ва бир ёқлама деб атаган.\nРоғун ГЭСи ўрнидан одамларни кўчиришга масъул Сами Шарифнинг айтишича, Тожикистон ҳукумати янги инфраструктура барпо этишга 41 миллион доллар, одамларга товон пули сифатида 20 миллион долларга тенг маблағ сарфлаган.


Халқаро пресс-клуб ва «The Korea Times» ўртасида ҳамкорлик меморандуми имзоланади\nСЕУЛ, 30 апрель. /«Дунё» АА/. Сўнгги вақтларда Жанубий Кореянинг етакчи оммавий ахборот воситалари, хусусан, инглиз тилида нашр этиладиган йирик газеталардан бири - «The Korea Times» Ўзбекистон имижини тарғиб қилишда мамлакатимиз элчихона билан яқиндан ҳамкорлик қилиб келмоқда.\nБугун мамлакатимизнинг Сеул шаҳридаги элчихонаси ходимлари «The Korea Times» газетаси вакиллари билан музокаралар ўтказди, деб хабар бермоқда «Дунё» АА мухбири. Унда ҳамкорликда амалга ошириладиган ишлар, Ўзбекистоннинг ички ва ташқи сиёсати мазмун моҳиятини хорижий муштарийлар ва Жанубий Корея кенг жамоатчилиги орасида тарғиб қилишга қаратилган туркум мақолаларни нашр этишга келишиб олинди.\nТомонлар, шунингдек, Халқаро пресс-клуб билан «The Korea Times» газетаси ўртасида имзоланиши режалаштирилган ҳамкорлик тўғрисидаги Англашув меморандуми лойиҳасини муҳокама қилди. Ушбу ҳужжат ўзаро ахборот алмашинувини йўлга қўйиш, тажриба алмашиш, келажакда мутахассисларнинг ўзаро ташрифларини амалга оширишни ўз ичига олади.\nЎзбекистон-Германия онлайн саммити натиж...\nГерманиянинг етакчи ахборот порталларида Ўзбекистон Президенти Шавкат Мирзиёев ва Германия...\n"Европа Иттифоқи - Ўзбекистон" дўстлик г...\nЕвропа парламентининг "Европа Иттифоқи - Ўзбекистон" дўстлик гуруҳи веб-сайтида жорий йил ...


Жаҳонгир Муҳаммад: Нега? | Jahonnoma\nЖаҳонгир Муҳаммад: Нега?\nPosted on June 15, 2010 by Jahongir Muhammad\n-Нега Ўзбекистон ҳукумати Қирғиз Муваққат ҳукуматига Ўш ва Жалолободда тинчликни ўрнатиш, айбдорларни топиб жазолаш масаласида конкрет ёрдамлар таклиф этмаяти? Қўшин киритмасин, лекин амалий ёрдам бериши мумкин-ку?\n-Нега марҳумларни дафн этиш маросимларида Қирғиз ҳукумати томонидан назорат ўрнатиш ва Ўзбекистон жамоатчилик вакиллари иштирокини таъминлаш мумкин эмас?\n-Нега ўзбек зиёлилари қирғиз зиёлилари билан биргаликда Ўш ва Жалолободга боришлари ва халқ билан учрашувлар ўтказишлари мумкин эмас? Қани Эркин Воҳидовлару қани Абдулла Ориповлар?\n-Нега Қирғиз мулозимлари одамларнинг қўлидаги қуролларни йиғиб олиш масаласида бунча суст?\n-Нега “инқилоб”дан олдин ҳар икки кунда бир марта жанубга борадиган Ўтинбоевалар Бишкекдан чиқмай қолди?\n-Нега мамлакатга келаётган ёрдамларни тезроқ Ўш ва Жалолобод ҳамда Ўзбекистон чегараларидаги қочқинларга етказиш бунча оқсамоқда?\n-Нега Қирғизистондаги ноҳукумат ва жамоат ташкилотлари ўлганларнинг рўйхатларини эълон қилмаятилар ва нега уларни дафн этиш маросимларида қатнашмаятилар?\n-Нега ўзбекнинг мухолифат ташкилотиман деганлар Бишкекка бориб у ердаги сиёсий ва жамоат ташкилотлари билан бевосита алоқа ўрнатмадилар ва нега улар билан бирга тинчлик ишига бевосита ҳисса қўшмаяптилар?\n-Нега улар икки халқ орасини яна ҳам бузадиган иғвогарона баёнотларга кескин зарба бериш ўрнига айримларининг ўзлари шу ишни қилмоқдалар?\n-Нега ўзи хорижда, четда бўлиб олов ичидагиларни яна оловга итқитмоқчи бўлганларга тўхта дейилмаётир?\n-Нега ҳалигача хайрия фондлари тузилиб Ўш ва Жалолободдаги оилаларга ёрдам кўрсатиш бошланмади? Ҳукумат Ўзбекистонга кирган қочқинлар билан овора экан, мухолифат пулига яшаб юрганлар нега бу борaда жим?\n-Нега “Ёндирилган уйларни тиклаб берамиз!” шиори билан дунё мамлакатларида хайрия ҳаракатлари бошлаш мумкин эмас?\n-Нега қандайдир гуруҳлар ва экстримистик ташкилотларнинг айбини бутун халққа юклашни бас қилиб, аксинча икки қардош халқни бир орага келтириш ҳақида ўйланмаяти?\n-Нега қирғинга тожиклар номини ҳам аралаштириш бошланди? Бу Ўзбекистон ичида ҳам олов ёқиш истагидагиларнинг иши эмасми?\nБу “нега”ларнинг интиҳоси йўқ.\nФақат мени эмас, сизни ҳам эзиб турибди бу “нега”лар?\nБугун энди ана шу “нега”ларнинг жавобини топишимиз керак. Айни пайтда унутмайликки, биз олисдамиз, Ўш ва Жалолободда ўзбек ва қирғиз барибир бирга яшайди. Шундай экан, уларни бирлаштириш йўлларини қидирайлик. Бунинг энг биринчи қадами айбдорларни адолат ҳузурига чиқариш, қочқинларни ватанларига қайтариш ва тинчликни устивор этишдир. Қўлимиздан келса ана шунга ҳисса қўшайлик!\n15 июн, 2010 йил.\n« Жаҳонгир Муҳаммад: Юҳолар қурбони Жаҳонгир Муҳаммад׃ Ўзбекни тижорат эмас, сиёсат қутқазади »


07. Аёлнинг эр зиммасидаги ҳақ-ҳуқуқлари | Ислом Нури\n5304 марта кўрилган\n«Улар билан тинч-тотув яшанглар» (Нисо: 19).\n«Энди агар (улар орасида) адолат қила олмасликдан қўрқсангиз, фақат битта аёлга (уйланинг)» (Нисо: 3).\n«Ҳар қанча уринсангизлар ҳам хотинларингиз ўртасида адолат қилишга қодир бўлмайсизлар. Бас, бутунлай (суйган хотинларингиз томонга) оғиб кетиб (кўнгилсиз бўлиб қолган) хотинингизни муаллақа каби ташлаб қўймангиз!» (Нисо: 129).\nМуовия ибн Ҳайда розияллоҳу анҳудан ривоят қилинади: Мен Расулуллоҳ соллаллоҳу алайҳи ва салламдан: «Бизлардан биримизнинг устида аёлининг қандай ҳаққи бор?» деб сўрадим. «Таом еган вақтингда уни ҳам таомлантиришинг, ўзинг (янги) кийим кийган вақтингда уни ҳам кийинтиришинг, юзига урмаслигинг, «Аллоҳ юзингни қабиҳ қилсин» (башаранг қурсин) демаслигинг ва ва (аразлашган пайтда) фақат уй ичидагина ҳажр этмоғинг (яъни, бошқа жойда ётишинг)дир», дея жавоб бердилар (Абу Довуд, Табароний, Ҳоким ривоятлари, Саҳиҳул-жомиъ: 3149).\nМуовия ибн Ҳайда розияллоҳу анҳудан ривоят қилинади: Мен: «Ё Расулуллоҳ, аёлларимизга қандай яқинлашиб, нималарни тарк қилишимиз керак?», деб сўрадим. «Зироатгоҳингга хоҳлаган жиҳатингдан келавер, таом еган вақтингда уни ҳам таомлантир, ўзинг (янги) кийим кийган вақтингда уни ҳам кийинтир, «Аллоҳ юзингни қабиҳ қилсин» (башаранг қурсин) деб сўкма ва урма», дедилар (Абу Довуд, Аҳмад ривояти, Ас-силсилатус-саҳиҳа: 687).\nАбдуллоҳ ибн Амр розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Қарамоғидаги кишиларни зое қилиши кишининг гуноҳкор бўлишига кифоядир» (Абу Довуд, Насоий, Ҳоким ривоятлари, Саҳиҳут-тарғиб ват-тарҳиб: 1965).\nАбу Шурайҳ Хувайлид ибн Амр ал-Хузоий розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Эй Аллоҳим, мен икки заифнинг – етимнинг ва аёл кишининг ҳаққини (зое қилишдан) қаттиқ огоҳлантираман» (Ҳоким, Насоий ривояти, Саҳиҳул-жомиъ: 2447).\nАмр ибн Аҳвас ал-Жушамий розияллоҳу анҳудан ривоят қилинади: Расулуллоҳ соллаллоҳу алайҳи ва саллам «Ҳажжатул-вадоъ»да қилган хутбаларида Аллоҳга ҳамду сано айтиб, сўнг ваъз-насиҳат қилиб, айтдилар: «Огоҳ бўлинглар, аёлларга яхши муомалада бўлинглар! Зеро, улар сизларнинг ҳузурингизда асиралардир. Сизлар улардан бундан бошқа бирон нарсага эга эмассизлар. Фақат очиқ бузуқлик (яъни, қайсарлик, итоатсизлик) қилишса, уларни ётоқларда тарк қилингиз (улар билан бир жойда ётманг, яқинлашманг), сўнгра (яъни шунда ҳам сизларга бўйсунмасалар) қаттиқ оғритмайдиган суратда уринглар. Аммо сизларга итоат қилсалар, уларга қарши бошқа йўл ахтарманглар. Огоҳ бўлинглар, аёлларингиз зиммасида сизларнинг ҳаққингиз бор, сизларнинг зиммангизда аёлларингизнинг ҳам ҳаққи бор. Улар зиммасидаги сизларнинг ҳаққингиз – тўшакларингизни сизлар ёқтирмаган кишиларга бостирмасликлари ва уйларингизга сизлар истамаган кишиларни киритмасликларидир. Сизларнинг зиммангиздаги уларнинг ҳаққи эса – уларга кийим-кечак ва емак-ичмакларини чиройли қилиб беришларингиздир» (Термизий ривояти, Риёзус-солиҳийн: 281).\n(Ҳасан ривоят қилган ҳадисда) Расулуллоҳ соллаллоҳу алайҳи ва саллам айтдилар: «Аллоҳ ҳар бир раҳбарни ўзининг қўл остидагилари ҳақида, уларни асраганми, зое қилганми, сўроққа тутади, ҳатто ҳар бир кишидан унинг хонадони аҳли ҳақида сўрайди» (Ибн Ҳиббон ривояти, Саҳиҳут-тарғиб ват-тарҳиб: 1966).\nМаҳрни нақдини ҳам, насиясини ҳам тўла бериш шарт\nМаймун ал-Курдий отасидан ривоят қилади: Расулуллоҳ соллаллоҳу алайҳи ва салламнинг шундай деганларини эшитганман: «Қай бир киши озми, кўпми маҳр билан бир аёлга уйланса-ю, унинг маҳрини бериш кўнглида бўлмаса, уни алдаб юриб, ҳаққини адо этмай вафот этса, қиёмат куни Аллоҳга зинокор сифатида рўпара бўлади» (Табароний ривояти, Саҳиҳут-тарғиб ват-тарҳиб: 1807).\nУқба ибн Омир розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Шартларнинг вафо қилинишга энг ҳақлироғи – у билан аёлларни ўзингизга ҳалол қилиб олган (яъни, никоҳ пайтида қилинган) шартлардир (Муттафақун алайҳ).\nИбн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам «шиғор»дан қайтардилар. Шиғор – киши бировга қиз узатиб, эвазига унинг қизини келин қилиши ва ўртада маҳр бўлмаслигидир (Муттафақун алайҳ).\nИбн Умар розияллоҳу анҳумодан ривоят қилинган марфуъ ҳадисда айтилади: «Қуйидагилар Аллоҳ ҳузурида энг оғир гуноҳлардан: Бир киши бир аёлга уйланади, ундан эҳтиёжи қонгач талоқ қилади ва маҳрини бермай кетади; бир киши бировни ишлатиб, унинг ҳаққини еб кетади; бир киши бекордан-бекор, ҳеч бир заруратсиз жониворларни ўлдиради» (Ҳоким ривояти, Ас-силсилатус-саҳиҳа: 999).\nТалоқ иддаси ичида аёл киши нафақа ва турар-жой билан таъминланиш ҳуқуқига эга\nФотима бинт Қайс розияллоҳу анҳодан ривоят қилинади: Расулуллоҳ соллаллоҳу алайҳи ва саллам ҳузурларига бориб: «Мен Холид хонадонининг қизиман, эрим фалончи менга талоқ (хати) юборди, мен унинг оиласидан нафақа ва турар-жой сўрасам, улар рад қилишди», дедим. Шунда улар: «Ё Расулуллоҳ, эри унга учталоқ берди», дейишди. Расулуллоҳ соллаллоҳу алайҳи ва саллам: «Аёл кишига нафақа ва турар-жой эри уни яна қайтариб олиши мумкин бўлган талоқдагина берилади», дедилар (Насоий, Аҳмад ривоятлари, Ас-силсилатус-саҳиҳа: 1711).\nАёлнинг инжиқликларига сабр қилиш, уни уришга ё талоқ қилишга шошилмаслик\nМиқдом ибн Маъдий Кариб розияллоҳу анҳудан ривоят қилинади: Расулуллоҳ соллаллоҳу алайҳи ва саллам одамлар ичида туриб, Аллоҳга ҳамду-сано айтгач, шундай дедилар: «Аллоҳ таоло сизларни аёлларга яхшилик қилишга буюради, Аллоҳ таоло сизларни аёлларга яхшилик қилишга буюради, зеро улар оналарингиз, қизларингиз ва холаларингиздир. Аҳли китоблардан бир киши бир аёлга уйланади, у аёлнинг қўлида ип ҳам бўлмайди (яъни ўта камбағал, фақира бўлади. Шундай бўлсада улар бир-бирларига ўта сабрда яшайдилар ва буни диндан деб биладилар) улар то қариб, вафот этгунларича бир-бирларидан воз кечмайдилар» (Табароний ривояти, Ас-силсилатус-саҳиҳа: 2871).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Мўмин киши мўмина аёлдан нафратланмасин. Агар унинг бир хулқини ёмон кўрса, бошқасидан рози бўлади (Муслим ривояти).\nСамура розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аёл киши қовурғадан яратилган, агар қовурғани тўғрилайман десанг синдириб қўясан, у билан бирга яшайман десанг муроса қиласан» (Аҳмад, Ибн Ҳиббон, Ҳоким ривоятлари, Саҳиҳул-жомиъ: 1944).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аёл киши қовурғадан яралган, ҳеч бир йўл билан тўғриланмайди. Агар фойдаланаман десанг эгрилиги бўйича фойдалансан, агар тўғрилайман десанг синдириб қўясан, синдириш талоқ қилишдир» (Муслим, Аҳмад, Ибн Ҳиббон ривоятлари, Ас-силсилатус-саҳиҳа: 3517).\nОиша розияллоҳу анҳодан ривоят қилинади: Расулуллоҳ соллаллоҳу алайҳи ва саллам айтдилар: «Аёллар эркакларнинг туғишган опа-сингилларидир» (Аҳмад ривояти, Саҳиҳул-жомиъ: 1983).\nИёс ибн Абдуллоҳ розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Аллоҳнинг аёл бандаларини урманглар», дедилар. Умар розияллоҳу анҳу ул зот ҳузурларига келиб: «Аёллар эрларига бўйсинмай қўйдилар», дегач, уларни уришга рухсат бердилар. Шундан кейин Расулуллоҳ соллаллоҳу алайҳи ва салламнинг аҳли-аёллари ҳузурига кўп аёллар эрларидан шикоят қилиб кела бошладилар. Расулуллоҳ соллаллоҳу алайҳи ва саллам: «Кўп аёллар эрларидан шикоят қилиб келмоқдалар. (Аёлларини урадиган) у кишилар сизларнинг яхшиларингиз эмас», дедилар (Абу Довуд, Ибн Можа, Ҳоким ривоятлари, Саҳиҳул-жомиъ: 5137).\nАбдуллоҳ ибн Зумъа розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Сизлардан бирингиз аёлини худди қулни калтаклагандек калтаклайди!! Эҳтимол кечга бориб унга (жинсий) яқинлик қилар» (Муттафақун алайҳ).\nСаъд ибн Аби Ваққос розияллоҳу анҳудан ривоят қилинади: Усмон ибн Мазъун таркидунё қилиб аёлларини ташлаб қўйганида Расулуллоҳ соллаллоҳу алайҳи ва саллам уни чақиртириб: «Эй Усмон, мен роҳибликка буюрилмаганман, сиз менинг суннатимдан воз кечдингизми?!», деб сўрадилар. У: «Йўқ, эй Расулуллоҳ», деди. «Менинг суннатим шуки, мен намоз ҳам ўқийман, ухлайман ҳам, рўза ҳам тутаман, овқат ҳам ейман, уйланаман ҳам, талоқ ҳам қиламан. Ким менинг суннатимдан юз ўгирса, у мендан эмас. Эй Усмон, аҳли-аёлингизнинг ҳам сизда ҳаққи бор, нафсингизнинг ҳам сизда ҳаққи бор», дедилар (Доримий ривояти, Ас-силсилатус-саҳиҳа: 394).\nАнас розияллоҳу анҳудан ривоят қилинади: «Уч киши Расулуллоҳ соллаллоҳу алайҳи ва салламнинг хонадонига келиб, пайғамбаримизнинг ибодатлари ҳақида сўрадилар. Уларга Расулуллоҳ соллаллоҳу алайҳи ва салламнинг ибодатларини айтиб берилганида, гўёки улар зикр қилинган амалларни кам санагандек бўлдилар ва: «Биз қаерда-ю, Расулуллоҳ соллаллоҳу алайҳи ва саллам қаердалар? У зотнинг аввалги-ю, охирги гуноҳлари кечирилган бўлса?», дедилар. Улардан бири: «Мен кечалари доимо намоз ўқийман», деди. Иккинчиси: «Мен кундузлари доимо рўзадор бўлиб, оғзимни очмайман», деди. Учинчиси эса: «Мен аёллардан узлат қиламан ва ҳеч ҳам уйланмайман», деди. (Бу гаплардан хабар топгач) Расулуллоҳ соллаллоҳу алайҳи ва саллам уларнинг олдиларига келдилар ва: «Шундай-шундай гапларни айтганлар сизларми?! Аллоҳ номига онт ичиб айтаманки, албатта мен сизлардан кўра Аллоҳдан қўрқувчироқ ва тақволироғингизман! Лекин, мен рўза ҳам тутаман, оғзим очиқ ҳам бўлади. Намоз ҳам ўқийман, ухлайман ҳам ва аёлларга уйланаман. Бас, ким менинг суннатимдан юз ўгирса, у мендан эмас», дедилар (Муттафақун алайҳ).\n Яъни қалбдаги адолатни қилишга ва қалбнинг майллигини тенглаштиришга қодир бўлмайсизлар. Бу ҳам икки ва ундан ортиқ аёли бор кишилар учун қилиши керак бўлган адолат турларидан биридир, лекин одам буни қилишга қодир бўлмайди, чунки у унинг қудратидан ташқари, бу ўринда у узрли ҳисобланади. Бироқ, бу унга аёллар ўртасидаги адолатга хилоф бўлган ишларни қилавер, улардан хоҳлаганингга мойил бўлиб ол, суймаганингни ташлаб қўявер дегани эмас. Қалб масаласидан бошқа ўринларда аёллар ўртасида адолат қилиш эрдан талаб қилинади. Оятдаги узр бу нарсаларни ўз ичига олмайди. Шунинг учун оят қалб мойиллигида адолат қила олмасангизлар маъзурсизлар, лекин нариги аёлни хотинлик ҳақларини талаб қилай деса хотинмас, эрга тегиб кетай деса боши очиқмас бир ҳолатда “Муаллақа” қилиб қўйманглар. Уларга хотиннинг эр устидаги барча ҳуқуқларини беринглар демоқда.\n Муаллақа аёл — эри бирон-бир сабаб билан бедарак кетган аёлдир, У эрим бор, деса — эри йўқ, беваман, дейин, деса — эри талоқ бермай кетган.\n Аёл киши эрининг ҳукми остида бўлгани учун Расулуллоҳ соллаллоҳу алайҳи ва саллам уни асирага ташбеҳ қилдилар.\n Яъни, аёл кишидан жинсий тарафдан фойдаланиш, ўзининг номуси ва сизнинг молингизни асраши, сизнинг хизматингизни қилишидан бошқа нарсага эга эмассизлар.\n Маймуннинг маъноси баракали, муборакдир. Ўзбек тилидаги маймун тушунилмасин (ИНТ).\n Синдириб қўйишдан мурод – талоқ қилишдир. Ҳадисда аёлни тўғрилаш ва йўлга солишда мулойим йўл тутиш ва қаттиққўлликдан сақланишга йўлланмоқда.\n Аёллар Пайғамбар соллаллоҳу алайҳи ва салламнинг «Аллоҳнинг аёл бандаларини урманглар» деган қайтариқларини нотўғри тушундилар ва эрларига гап қайтаришга журъат қилишиб, уларга тумшуқларини чўздилар.\n “У кишилар сизларнинг яхшиларингиз эмас” яъни, аёлларини урадиган ва уларга ёмон муомала қиладиганлар мусулмонларнинг яхшиси эмас. Улар ҳам Пайғамбар соллаллоҳу алайҳи ва салламнинг эрларига итоат қилмайдиган, гап қайтарадиган аёлларни жонидан ўтмайдиган қилиб уришга берган рухсатларини нотўғри тушунишди. Демак киши ҳаким-доно бўлиши керак, қачон қаттиқлик қилади, қачон қилмайди, қанчалик қаттиқлик фойда берадию қанчалиги зарар беради билиши керак. Агар буларни била олмаса, шариат уни юмшоқликка буюради. Бу унинг учун фойдали ва яхшироқдир, чунки унинг юмшоқликда хато қилиши қаттиққўлликда хато қилиб қўйишидан минг марта яхши.\n#_ftn5 Маймуннинг маъноси баракали, муборакдир. Ўзбек тилидаги маймун тушунилмасин (ИНТ).\n‹ 06.2 Аёл киши ўз молидан бирон нарсани эрининг изнисиз сарфламаслиги ҳам эрнинг аёл устидаги ҳақларидан юқорига 07.2 Кўпхотинли киши аёллари ўртасида адолат қилиши шарт, бу ҳам аёлларнинг ҳақ-ҳуқуқларидан ›


Фикрни бир жойга жамлай олмаслик | ATF.UZ | Шифокор маслаҳати\nФикрни бир жойга жамлай олмаслик\nSavollar › Mavzu: Psixologiya va psixatriya › Фикрни бир жойга жамлай олмаслик\nАссалому Алайкум. Мен сизларни мақолаларингизни мунтазам равишда ўқиб бораман (албатта, ўзимга кераклиларини) ва сизлар берган кўрсатмаларни ҳаётимга тадбиқ қилишга ҳаракат қиламан. Натижалар ёмон эмас… Бунинг учун сизларга катта РАҲМАТ.\nЛекин менда бир нуқсон борки, бу нуқсоннинг касофати туфайли тўлақонли ҳаёт кечира олмаяпман. Бу нуқсон « Фикрни бир жойга жамлай олмаслик» нуқсонидир. Эсимни таниганимдан буён, бу лаънати дард (агар дард дейиш мумкин бўлса) мени қийнаб келади. Ҳозир ёшим 20 да.\nАйни билим оладиган, порлоқ калажакка тамал тоши қўядиган вақтим. Биласизми?… икки йилдан буён университетга кириш учун қўшимча репититорга қатнайман. Лекин шу нуқсон туфайли дарсларни ўзлаштиролмаяпман. Хатто 30 сония фикримни бир жойга жамлашим жуда мушкул иш. Уйга берилган топшириқларни қилиш учун китоб ўқисам, миям қабул қиламйди. Сабаби эса ўзингизга аён. Хар доим ҳар-қандай кераксиз ўй-ҳаёллар миямни банд қилиб олади. Лекин уларни ўйламаслик учун ҳар қанча уринмайин, бари бефойда бўлади, ҳеч кучим етмайди. Яъни бу менинг хохишимга боғлиқ эмас. Ҳа яна бир муҳим гап.\nҲаётимда севги-муҳаббат йўқ, ҳеч кимни севиб қолмаганман ёки ҳеч қандай қиз ҳаёлимни ўғирламаган (ростдан). Унда қанақа ўй-ҳаёллар сизни безовта қилади? -деган савол туғилиши табиий. Бу саволингизга жавоб бераман, лекин жавоби бироз кулгили. Масалан бир қўшиқни беихтиёр эшитиб қолсам, шу қўшиқнинг матни, оҳангги, мусиқаси миямда чарх ура бошлайди. Ёки қандайдир фантастик ҳаёллар тинчлик бермайди. (ҳа айтганча менинг фантазиям жуда кучли, лекин бу мени қийнаб қўйган). Натижада эса қилаётган ишим секинлик билан бажарилади ёки сифатсиз бўлади. Ҳаётим қанчалик қалтис тус олаётганини сизларга ҳаётимда тез-тез рўй берувчи ҳолатлар билан билдирмоқчиман.\nМашина ҳайдаётганимда беихтиёр яна ўша ҳаёллар фикримни чалғитади. Натижада эса трассадан чиқиб кетишимга оз қолган. Яхшиям худо мени кўпинча асраб қолади. Бундай ҳолатларни эсласам келажагда мен билан бўлиши мумкин бўлган кўнгилсиз ҳолатларни ўйлаб жуда қўрқиб кетаман, баъзида йиғлаб юборгим келади.\nГўёки менга ҳеч нарса мумкин эмасдек бўлиб қолган. Ҳаётда нимадир қилишга қўрқиб қолганман. 2 йилдан буён университетга ҳам киролмаяпман. Ўқишдан йиқилгандан сўнг алам билан: Бўлди, энди ўзимни қўлга оламан, ўқишга кириш учун яна тайёрланаман-деб қатъий қарор қабул қилиб, яна репититорга бораман.\nЛекин узоғи билан тўрт ой қатнайман. Чунки билимларни ўзлаштиролмаганим сабабли ўқитувчилар мени ё ҳайдаб юборади ё ўзим ташлаб кетишга мажбур бўламан. Кейин эса мени тушкунлик, стресс қамраб олади. Ҳотирам ҳам пасайиб кетган. Нега мен бундай яратилганман? Нега менга бу нуқсон берилган?- деб худога нольа қиламан (аввал айтганимдек бу нуқсон эсимни таниганимдан буён бор).\nТенгдошларим эса аллақачон ютуқларга эришишни бошлаган, баъзилари эса ҳатто чет элларда ўқийди. Уларни эришган бу ютуқларини кўриб, мен беихтиёр тушкунлик ҳолати қамраб олади, роса алам қилади(лекин ҳасад қилмайман). Хўрлигим келиб, баъзида йиғлаб ҳам юбораман. Тўғри ўғил болага йиғлаш бироз эриш туюлиши мумкин, лекин ишонинг шу даражада алам қиладики, ўзимни тутиб туролмайман. Бу дардимни айтишга, мени эшита оладиган, тўғри тушунадиган инсонни қидираман, лекин ҳеч кимга айтолмайман. Дардим ичимда.\nЖудаям қўрқиб кетяпман, ҳаётимдан, келажагимдан. Ҳаётим фақат руҳий оғриқлардан иборат бўлиб қолган. Илтимос, менга маслаҳат беринглар.\nTerffyy Ghifey javob berdi\nБиласизми сиздаги бу холат неврознинг бир куриниши булиб касалликлар халкаро таснифида F42.2 раками билан белгиланган. Бунда турли фикрлар хаёллар миядан кетмай урнашиб олади ва кайта кайта хаёлга келаверади. Бу холат купинча турли стрессли вазиятларга куп тушиш натижасида юзага келади. Сизга бу холатги тушинтириб беришим учун бутун бошли монографияни ёзишим лозим. Сиз учун энг яхши йул яхши невропатолог ёки нейропсихолог кабулига боринг. Энг мухими шуни билингки сиздаги бу холат тулик тузалиш мумкин булган холат. Агар Тошкент шахрида булсангиз бизни клиникага келинг. Сизга узим ёрдам бераман. Хеч канака туловларсиз. Чин кунгилдан.


Хотин-қизлар ва ёшлар - аҳолининг катта қисми, ижтимоий масалаларнинг аксарияти ҳам улар билан чамбарчас боғлиқ.\nХотин-қизлар масалалари бўйича ҳар бир маҳаллада алоҳида раис ўринбосари, туманда - маҳалла ва оила бўлими бошлиғи ўринбосари ва 2 нафар мутахассиси, вилоятда эса 8 нафаргача штат бирлиги берилди.\nЛекин жойларда ушбу идоралар, тўртта сектор ишни самарали ташкил эта олмаётгани юзасидан кўплаб саволлар туғилмоқда.\nМаълумки, юртимизда аҳолини ижтимоий қўллаб-қувватлаш мақсадида моддий ёрдам ва кўмакка муҳтож оилалар рўйхати, яъни "темир дафтар" тузилган эди. Энди худди шунингдек, ҳар бир маҳалла, туман, шаҳар ва вилоят кесимида "ёшлар дафтари" ва "аёллар дафтари" шакллантирилади. Бу рўйхатлар "темир дафтар"дан алоҳида бўлади. Унга ижтимоий, ҳуқуқий, психологик қўллаб-қувватлашга, билим ва касб ўрганишга эҳтиёжи ва иштиёқи бор бўлган ишсиз ёшлар ва хотин-қизлар киритилади. Бунинг натижасида улар билан тизимли, манзилли иш йўлга қўйилади.\n- Бундан кейин одамларнинг уйига бориб, ишга муҳтожларни ишга жойлаштириш тизимини яратишимиз керак. Энди қайси жойда раҳбарлар уйма-уй юриб, масалаларни ҳал қилса, ўша жойда вазият ўзгаради. Энг асосий мақсад - иқтисодий барқарорликдан натижадорликка ўтиш, - деди Президент.\nЙиғилишда "ижтимоий шартнома" тажрибасини кенг қўллаш муҳимлиги айтилди. Бунда, аввало, фуқаро касб ўрганиши, ишга жойлашиши, ўзини ўзи банд қилиши учун давлат томонидан моддий ва ижтимоий кўмак кўрсатилади.\n"Дафтар"лар билан ишлашда нодавлат нотижорат ташкилотлари имкониятларидан самарали фойдаланиш лозимлиги қайд этилди. Улар билан ҳамкорликни кенгайтириб, жазони ўтаб қайтганларнинг ижтимоий мослашуви, ёшлар ва аёлларни психологик қўллаб-қувватлаш, уларни чет тиллари ва касб-ҳунарга ўқитиш муҳимлиги айтилди.\nЎрганишлардан маълум бўлишича, эҳтиёжманд хотин-қизларнинг 55 фоизи ўрта маълумотли. Ишсиз ёшларнинг ҳам кўпчилиги замонавий билим ва ҳунарларни эгалламаган.\n- Ёшлар ва хотин-қизларни меҳнат бозорида талаб юқори касб-ҳунарларга тайёрлашни тизимли йўлга қўйсак, уларнинг муносиб иш топишига кўмаклашсак, кўплаб ижтимоий ва иқтисодий муаммолар ҳал бўлади. Бунинг учун нафақат давлат таълим муассасалари, балки мингдан зиёд нодавлат касб-ҳунар таълими марказларини ҳам жалб қилиш зарур, - деди Шавкат Мирзиёев.\nҚайд этилганидек, бу борада мутлақо янги тизим жорий қилиниб, нодавлат касб-ҳунар таълими марказлари орқали ёшлар ва аёлларда касбий кўникмаларни шакллантириш, уларни молиявий қўллаб-қувватлашга Тикланиш ва тараққиёт жамғармасидан 100 миллион доллар миқдоридаги маблағ йўналтирилади. Шунинг 10 миллиони ёшлар ва хотин-қизларни касб-ҳунарга ўқитишга, 90 миллиони эса ўқув курсларини тамомлаб, сертификат олганларга имтиёзли кредитлар учун сарфланади. "Ижтимоий шартнома" орқали нодавлат касб-ҳунар ўқув курсларини битирадиган ёшлар ва аёлларга таълим харажатлари учун 1 миллион сўмгача субсидия берилади.\nЯна бир масала - Касб ва лавозимлар классификатори бугунги замон ва меҳнат бозори талабларига мос келмайди. Мисол учун, унда 2 минг 484 та, яъни 70 фоиз хизматчи лавозими бўйича олий маълумот талаб этилади. Хусусан, маълумотлар базаси билан ишлайдиган мутахассис, веб дизайнер каби ихтисосликларга олий малака талаби қўйилган. Ушбу касбларни IT-марказларда ярим йилда яхши ўрганиш мумкин.\nПрочитано 317 раз\tПоследнее изменение 02 Нояб 2020\nШу рубрикадаги бошка янгиликлар: « ПАХТАНИ ЁНFИНДАН АСРАШ - БАРЧАМИЗНИНГ БУРЧИМИЗ ТИЛ БОР ЭКАН - МИЛЛАТ БАРҲАЁТ »


Маҳсулот коди: 2136\nМаҳсулотни кўрганлар сони: 23234\n«Ҳилол» диний-маърифий, ижтимоий-адабий журналининг 8-сони\n(Журналимизнинг ушбу сони Пайғамбаримиз сийратларига бағишланади)\nҲар йили рабиъул-аввал ойини ажиб бир интиқлик, қалб ҳаприқиши билан кутамиз. Чунки бу ойда инсонларнинг энг комили Аллоҳ яратган Одам наслининг энг мукаррами ва афзали, бутун оламларнинг сарвари, Коинот фахри, пайғамбармбарларнинг охиргиси Муҳаммад соллаллоҳу алайҳи вассалам дунёга келганлар.\nУ зотнинг таваллудлари инсоният тарихида янги бир давр, янги бир мазмун, янги бир саҳифа очди. У зот соллаллоҳу алайҳи вассалам куфр ва жаҳолат ботқоғида инграб, талвасада нажоттопа олмай ётган инсонларга абадий саодат эшигини очиб бердилар, уларни ҳидоят гулшанига чорладилар, саргардонликда юрган одамзотга нажот йўлини кўрсатдилар. Шу боис Ер юзини тўлдириб юрган етти миллиарддан ортиқ инсон у зотдан қарздор, у зотни севишга, юксак эҳтиром кўрсатишга бурчлидир.\nБиз, мусулмон уммати Расули акрамни шунинг учун севамизки, у зот алайҳиссалом ахлоқсизлик, куфр ва ширк балосига мубтало бўлган қавмларга гўзал ахлоқни тарғиб қилиш ва камолига етказиш вазифаси билан юборилдилар. У зот алайҳиссалом тўғри йўлни топа олмай боши қотган инсониятга илоҳий ваҳийни, чин ҳаёт дастурини етказиб бердилар. У зот алайҳиссалом Парвардигорлари томонидан амр этилган инсоний қадр-қиммат, ўзаро биродарлик, севги ва тенглик, адолат ва яхшилик каби фазилатларни одамлар орасида ёйиш хизматини шараф билан адо этдилар.\nБиз Пайғамбаримиз соллаллоҳу алайҳи васалламни шунинг учун севиб-улуғлаймизки, у зот соллаллоҳу алайҳи васаллам инсонликнинг, бандаликнинг, хайр ва фазилатнинг буюк ўрнаги, намунаси бўлиб, икки дунё саодатига эришиш йўлини умматга кўрсатиб бердилар. Ҳар ишда, ҳар соатда, ҳар қадамда мусулмонларга ибрат бўлдилар. У зот соллаллоҳу алайҳи васаллам саҳобалари билан доимо мулойимлик ва ширинсўзлик билан муомалада бўлар, ҳатто ҳазил-мутойиба қилар эдилар. Болаларни эркалатиб суяр, уларни хурсанд қилардилар. Аёлларга яхши муомалада, хушхулқ бўлишда у зотга тенглашадиган киши топилмасди. Одамларни бой-камбағал, ҳур-қул, яхши-ёмонга ажратмас эдилар. Агар Аллоҳга осийлик қилмаса, ҳеч кимдан қасос олмасдилар, ўзларига қаттиқ озор берган, уриб-яралаган, ҳатто жонларига қасд қилган кишиларни ҳам осонгина кечириб юборар эдилар. Беморларни йўқлар, фақирлар ҳолидан хабар олар, ҳатто вафот этиб кетган завжаи мутоҳҳаралари Хадича розияллоҳу анҳонинг дугоналарини йўқлашни ҳам унутмасдилар.\nБиз Фахри коинотни шунинг учун севиб-ардоқлаймизки, у зот алайҳиссалом ҳаммага биринчи бўлиб салом берар, қўл бериб кўришар эдилар. Буюк тавозеъ соҳиби эдилар, манманликни асло севмасдилар. Кунларнинг бирида зиёратларига келган бир одам у зотнинг ҳайбатларидан ҳаяжонланиб титрашга тушганида у зот ўша одамга: «Қўрқма, биродарим, мен ҳукмдор эмасман, мен қурайшлик қуритилган гўшт еган бир аёлнинг ўғлиман», деган эдилар.\nУ зотнинг сийратлари, ҳаётлари, хулқлари ўрганилгани сайин ҳар гал янги-янги қирралари кашф этиб борилаверади. У зотнинг ҳаётлари инсонларга муҳаббат, шафқат, фазилат ва самимият билан тўлиб-тошгандир. У зот алайҳиссалом башариятга Аллоҳнинг энг мукаммал ва охирги дини Исломни танитганлари учун ҳам умматнинг ҳар қанча суюши, муҳаббат қўйиши, эҳтиром кўрсатишига муносибдирлар, лойиқдирлар.\nБиз Сизни ўзимиздан ҳам, аҳли-аёлимиздан ҳам, дунёдаги барча инсонлардан ҳам ортиқ севамиз, эй Аллоҳнинг Расули!\nИсмоил МУҲАММАД СОДИҚ,\n«HILOL-NASHR» нашриёт-матбаа мажмуаси раҳбари, журнал\nНоми: «Hilol» диний-маърифий, ижтимоий-адабий журналининг 8-сони\nҲажми: 46 бет\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 2019 йил 8-октябрдаги 5531-сонли тавсиясига асосан нашр қилинди. Ўзбекистон Республикаси Ахборот ва оммавий коммуникациялар агентлигида рўйхатга олинган. Гувоҳнома рақами: 0980\nОшиқ уммат ойи\nАллоҳнинг охирги пайғамбари\nПайғамбар алайҳиссалом буюрганлар\nНабий алайҳиссаломнинг фазилатлари\nУч нарса борки...\nСиз эмасми, ё Расулуллоҳ?\nПайғамбар алайҳиссаломнинг мажлислари\nПайғамбарни «кўрган» масжидлар\nИтоатнинг олий мукофоти\nРасулуллоҳни эмизган аёллар\nСарвар бўлғон Муҳаммад\nШайх Муҳаммад Содиқ «феномени»


Туркияга киришига йўл қўйилмаган Туркманистон фуқароси ўз жонига қасд қилган · Ынтымак Media\n«Дашўғуз вилоятининг Ақдепе туманида яшовчи эркак уч марта Туркияга учиб кетишга уринди. Унга ҳеч қаерга чиқиб кетишига руҳсат берилмаслиги айтилганидан сўнг тунги бирларда ўз уйидаги дарахтга ўзини осди», – дея хабар берди “Озодлик”нинг минтақадаги мухбири.\n«Оғир моддий аҳволда бўлгани туфайли у болаларини озиқ-овқат ва мактабга зарур бўлган буюмлар билан таъминлай олмаган. У катта фоиз эвазига қарз олишга мажбур бўлди. Туркияга бориш учун зарур ҳужжатларни тўплади. Аммо унинг ҳаракатлари зое кетди. Унинг қарздан қутилиш учун сотадиган бирор бир нарсаси ҳам йўқ эди. Шу сабабли жонига қасд қилишга мажбур бўлди», – дея хабар беради “Озодлик”нинг Дашўғуздаги мухбири.\n«Айрим дайхан (деҳқон) бирлашмаларида деярли барча пахтакорлар ўз ишларини ташлашди ва кетиб қолишди. Айни дамда вилоятда ишлов берилмаган пахта майдонлари бор. Айримлар оилалари билан бош олиб кетмоқда. Бюджет ташкилотидагилар ҳам кета бошлади», – дея таъкидлайди “Озодлик” мухбири.\nҚорасувда ўқувчи ўз жонига қасд қилди\nҚирғизистон билан Туркия ўртасида ижтимоий таъминлаш бўйича шартномани ратификациялади\nТуркманистонда байрамдан сўнг нон учун яна навбатлар пайдо бўлди\nТуркия Жаҳон кўчманчилар ўйинини Қирғизистон билан ҳамкорликда ўтказади\nТуркияда ишлаган қирғизистонликлар учун пенсия олиш имконияти яратилди


ДАСТУРИЙ МАҚСАДЛАРИМИЗНИ АМАЛГА ОШИРУВЧИ КУЧ - Ўзбекистон овози газетаси\nДАСТУРИЙ МАҚСАДЛАРИМИЗНИ АМАЛГА ОШИРУВЧИ КУЧ\nБошланғич ташкилотларнинг кучи кўп жиҳатдан халқ депутатлари маҳаллий Кенгашларидаги партия гуруҳлари билан ҳамкорлиги қандайлигига боғлиқ. Ҳамкорлик изчил ва мустаҳкам бўлса, бундан ҳар икки томон ютади.\nБуни 60 нафар аъзога эга бўлган бизнинг бошланғич ташкилотимиз мисолида ҳам кўриш мумкин. Ҳудудимиз бўйича халқ депутатлари Янгиер шаҳар Кенгашига партиямиздан сайланган депутатлар билан доимий алоқа ўрнатганмиз. Аҳоли муаммоларини ўрганиш, электоратни ўйлантираётган масалаларни ҳал этишда ўзаро ҳамкорлик яхши натижа беряпти. Депутатларимиз томонидан кўтарилаётган масалаларни, аввало, бошланғич ташкилотимизда муҳокама этиш тажрибаси йўлга қўйилган. Улар бизнинг таклифларимиз асосида муаммонинг ечими юзасидан аниқ нуқтаи назарни шакллантириб олишмокда.\nХусусан, депутатларимиз Исматулла Исоқов, Зумрад Матёқубова ҳамда Муқаддас Ўринбоева томонидан маҳалламиз аҳолисини тоза ичимлик суви билан таъминлашни янада яхшилаш, ички йўлларни таъмирлаш, вақтинча ишсиз ёшларни маҳаллий имкониятдан келиб чиққан ҳолда оилавий тадбиркорликка жалб этиш борасида олиб борилаётган ишларни алоҳида таъкидлаш керак.\nАйни пайтда маҳалламизда «Соғлом бола йили» Давлат дастури асосида оналар ва болалар соғлиғини муҳофаза қилиш, оилаларда соғлом турмуш тарзини тарғиб қилиш, ёшларни оила қуришдан олдинги тиббий кўрикдан ўтказиш билан боғлиқ тарғибот тадбирларини изчил олиб боряпмиз. Мирза Бўронов, Дилбар Йўлдошева, ўайбулла Нуриллаев, Саодат Воҳидова сингари партиямиз фаоллари бу жараёнда муносиб иштирок этмокда.\nБугун партиядошларимиз яхши билишади, агар уларнинг ўзлари ташаббускор бўлмаса, бошланғич ташкилот таъсир кучи сезилмайди. Бошланғич ташкилот кучаймаса, сиёсий партия ўз дастурий мақсадларини амалга оширолмайди.\nЯнгиер шаҳрининг «Обод турмуш» маҳалласидаги ЎзХДП бошланғич ташкилоти етакчиси.


Талабаларнинг мавсумий терим меҳнат машғулоти қандай ташкил этилади?\n14:45 / 25.08.2017\nСўнгги пайтларда маҳаллий матбуот нашрлари ва телевидениеда кўплаб мавзулар, айниқса жамиятнинг юрак-томирига болта уриб келган айрим масалалар очиқ муҳокама этилди ҳамда бундай ишлар давом этмоқда.\nШулар қатори, Бандлик ва меҳнат муносабатлари вазир биринчи ўринбосари Эркин Муҳитдинов АҚШнинг халқаро муносабатлари бўйича Сенат қўмитаси делегацияси билан учрашув вақтида Вазирлар Маҳкамаси 8 август куни Ўзбекистон ҳукумати 2017 йилги мавсумда балоғат ёшига етмаган ёшларни, шунингдек, Соғлиқни сақлаш соҳаси ва таълим соҳаси ходимларини пахта теримига жалб этишни тақиқлаб, тегишли қарор қабул қилгани ҳақида маълумот берди.\nБу жуда қувонарли ҳол, албатта. Масаланинг бошқа тарафида эса янги мавсумда пахта теримида иштирок этмоқчи бўлган теримчиларга яратилган шароит талаблари турибди. Пахта терими мавсумида вояга етган талаба ёшларнинг айримлари меҳнатга жалб этилади. Халқаро тажрибани ўрганган ҳолда, шундай тадбирнинг қандай ташкил этилиши борасида бир неча мисоллар билан танишиб чиқишимиз мумкин.\nМева пишиқчилиги даврида Европанинг бир неча ривожланган давлатларида олий таълим муассасаси талабалари учун мавсумий ишлар таклиф этилади. Булар орасида энг кўп тарқалгани Испания ва Кипрда «апелсин териш» бўлса, Буюк Британия ҳамда бир нечта Марказий Европа давлатларида турли ҳўл меваларни териб, ҳосилни саралаш каби ишлар ҳисобланади.\nНега талабалар мева теримига боради?\nЙиғим-терим тадбири, аввало, юқори ватанпарварлик руҳида ташкил этилади. Шу кўринишдаги мавсумий ишга ёзилган талабалар учун махсус шароитлар яратиб берилади. Университет ҳаётига қадам қўйган ёшлар учун бу атрофдагилар билан яқиндан танишишнинг энг яхши имконияти ҳисобланади. Бир вақтда ишлаб, ҳам дам олиш мумкин. Маҳаллий ҳокимият вакиллари теримнинг кўтаринки кайфиятда, ортиқча муаммоларсиз, зарар ва заҳматсиз ўтиши учун барча фавқулодда чораларни кўриб қўяди.\nБундан ташқари, талабалар йиғим тадбирлари ортидан қўшимча даромад топишни кўзлаб қўяди. Буюк Британиядаги «Мустақиллик» партияси етакчи депутати Жон Беклининг айтишича, ушбу амалиёт айни пайтда таълим олаётганлар учун дам олиш билан бирга пул топишнинг энг яхши йўлларидан бири ҳисобланади.\nМева терим ишлари қай тартибда ташкил этилади?\nБу масалани аниқ рақамлар асосида кўриб чиқсак: ўтган йил 23 апрелида Кипрда бошланган апелсин терими орадан 8 кун ўтиб якунланган. Минтақада машҳур Гузелюрт мева плантациясида иш икки сменада ташкил этилади, шунинг учун терим мавсуми эрта тугайди. Бу турдаги тадбирлар, асосан, университет Маданий ва ижтимоий масалалари бўлими томонидан назоратга олинган бўлади.\nThe Independent нашрининг ёзишича, Буюк Британияда мева терими эрталаб соат 8:00да бошланиб, тушликдан сўнг соат 4:30га қадар давом этади. Бу орада ярим соат тушлик учун ва ўн дақиқа «чой»га вақт ажратилади.\nМеҳнат учун қандай ҳақ тўланади?\nБуюк Британияда ўрнатилган тартиб бўйича меҳнат эвазига ҳақ икки йўл билан тўланади: ҳосилнинг оғирлигига қараб, шунингдек, соатбай кўринишда ҳам бўлиши мумкин. Аммо ҳосилни ўлчаб, унинг оғирлигига қараб ҳақ белгилаш мантиқсизликдек кўриниши мумкин, чунки мевалар уюми бир саватга тўпланиши кўп кузатилади, бундан келиб чиқадики, ҳақ теримчилари ўртасида тенг бўлинади. Ким кўп тергани ёки термагани аҳамиятсиз бўлиб қолади. Бундан ташқари, талабалар баъзан оғир босиши учун ҳосил саватига тош ташлаб юборади. Энг камида оғир юкни бир кун кўтариб юриш тинка мадорни қуритиб юборади.\nБу иш орқали мўмай даромад топиш мумкинлиги туфайли, Янги Зеландия ва Австралиядаги меваларни теришга сайёҳлик визаси орқали вақтинча ишлаб кетадиган мигрантлар сони ҳам кўпаяди.\nЭътибор қилган бўлсангиз, пахта ва мева терими бир хил иш эмас, алоҳида эътибор ва катта куч талаб этиладиган «оқ олтин» йиғимини биз ҳам тажриба асносида эсдан чиқмас, мароқли хотирага айлантириб юборишимиз мумкин. Бу йилги пахта терими мавсумида қўлда терилган бир килограмм пахта учун 400 сўмдан ҳақ тўланиши режалаштирилмоқда. Ўтган йили 1 кило пахта учун 285 сўм, 2015 йилда эса 260 сўмдан ҳақ тўлангани инобатга олинса, пахта терими талабалар учун қўшимча даромад манбаига айланиши мумкин.\nФото: Новости Узбекистан\nпахта терими талабалар


Истанбул-Бухоро йўналишидаги илк чартер рейс амалга оширилди\n1 Ноя 2019 1963\n31 октябрь куни эрта тонгда Туркиянинг «Atlasglobal Airlines» авиакомпаниясига қарашли “Airbus-321” самолёти Истанбул-Бухоро йўналишидаги илк чартер рейсни амалга оширди, деб хабар қилади Туризмни ривожлантириш давлат қўмитаси.\nТуркиянинг «Atlasglobal Airlines» авиакомпанияси томонидан Ўзбекистоннинг «Grand Atlas Discovery» компанияси кўмагида йўлга қўйилган Истанбул-Бухоро биринчи чартер рейси Бухоро халқаро аэропортида вилоят ҳокимлигининг қатор мутасадди ташкилотлари вакиллари томонидан тантанали равишда кутиб олинди.\n“Қардош Ўзбекистонга келганимиздан жуда бахтиёрмиз. Туркиядан қарийб 25 нафар туроператор ва 100 га яқин меҳмон билан Истанбул-Бухоро биринчи чартер рейсида парвозни амалга оширдик. Туркияда Ўзбекистоннинг тарихи, маданияти, маънавиятини кўриб баҳраманд бўлиш учун бу ерга келишни истайдиган инсонлар жуда кўп. Чартер рейс масаласи ҳал бўлганида 100 – 110 нафар йўловчи рўйхатимизга қўшилиш истагини билдирди. Биз бугун уларни Бухорои шарифга олиб келдик. Бизни тантанали кутиб олишганидан бошимиз кўкка етди. Тарихий меросга тўла Бухорони қардош турк халқи келиб кўриши жуда муҳим аҳамиятга эга. Биз туроператор сифатида Ўзбекистонга келадиган сайёҳлар сони ошириш масаласида қўлимиздан келган барча ишларни қилишга тайёрмиз. Саёҳат харажатлари муҳим омиллардан биридир, у ҳамёнбоп бўлгани сайин туристлар сони ортиб бораверади. Юртингиздаги бундай ислоҳотлардан жуда хурсандмиз”, – деди “Учбей” туристик компанияси раҳбари Муҳаммад Гулсерен.\nМаълумот учун: “Учбей” туристик фирмаси идораси Анқарада жойлашган бўлиб, у Туркия Маданият ва туризм вазирлиги ҳамда “TÜRSAB” Туркия саёҳатлар агентликлари бирлашмасининг рухсати асосида иш олиб боради. Туркияда 11 мингга яқин турагент фаолият юритади, уларнинг бир қисми “А” тоифасидаги агентликлар бўлиб, хорижий саёҳатларни уюштириш ҳуқуқига эгадир. “Учбей” туристик фирмаси ҳам мана шундай ҳуқуққа эга. Ташкилот 1998 йилдан бери Ўзбекистонга саёҳатларни ташкиллаштириб келади. Айни дамда, туркиялик меҳмонлар Бухоро вилоятининг қадимий ҳамда диққатга сазовор масканлари бўйлаб саёҳат қилишмоқда.\nХабар берганимиздек навбатдаги чартер рейс 4 ноябрь куни Истанбул-Самарқанд йўналишида амалга оширилиши кутилмоқда.


Ҳайдовчилар ўртасидаги жанжал муштлашув билан тугади\nТошкент шаҳар Чилонзор туманида 13-август куни соат тахминан 15.10 ларда «Спарк» русумли автомобиль ҳайдовчиси 28 ёшли Шавкат М. ва “Хюндай” русумли автомобиль ҳайдовчиси 36 ёшли Қаюмжон Ю. Кичик халқа автомобиль йўли кўчасида кетаётиб, бир-бирига йўл бермасдан ўзаро урушиб кетишган. Жанжал давомида Шавкат машинасидан аррани олиб, Қаюмжон ва у билан бирга бўлган йўловчи 27 ёшли Хуршид А.ларга жароҳат етказган. Ўз навбатида улар ҳам Шавкатга тан шикастлари етказишган. Натижада Қаюмжон, Хуршид ва Шавкатлар тиббий ёрдамга мурожаат қилишган.\nУшбу факт бўйича Ўзбекистон Республикаси Жиноят кодексининг 277-моддаси (“Безорилик”) билан жиноий иш қўзғатилди.\n18-август куни ички ишлар органларига келиб тушган хабарга кўра, жорий йилнинг 17-июль куни соат тахминан 13.00 ларда Тошкент шаҳар Чилонзор тумани Тошкент халқа автомобиль йўли кўчасининг қатнов қисмида “Спарк” русумли автомобиль ҳайдовчиси 36 ёшли Абдусалом Х. ва “Матиз” русумли автомобиль ҳайдовчиси 46 ёшли Раҳимжон Д.лар ўрталарида келишмовчилик келиб чиқди. Келишмовчилик оқибатида Абдусалом Раҳимжонни уриб, унга тан жароҳати етказди.\nҲурматли ҳайдовчилар! Йўлда ҳаракатланаётган вақтингизда бошқа ҳайдовчиларнинг ҳуқуқини ҳурмат қилишингизни сўраймиз. Арзимаган сабаб туфайли юзага келган келишмовчиликнинг оқибати нохуш ҳодиса билан тугаши мумкин.


Қаракөлшиликке кең жол – Қарақалпақстан Республикасы Жоқарғы Кеңеси\n2 Август 2021 07:08:48\n05.12.2020 18:43:28 927 Әҳмийетли, Жаңалықлар\tБаспаға шығарыў Жүклеп алыў\nҚаракөлшилик–шарўашылық тараўының тийкарғы тармақларынан бири болып есапланады. Президентимиз тәрепинен тараўды раўажландырыўға айрықша итибар қаратылмақта. Мәмлекет басшымыз тәрепинен қаракөлшиликте нәсилшилик жумысларын илимий тийкарда жолға қойыў ҳәм дүнья базары талапларына жуўап беретуғын сапалы қаракөл терилерин жетистириў, экспорт көлемин арттырыў ҳәм жайлаўлардан нәтийжели пайдаланыў мақсетинде Өзбекстанның қаракөл қойларын жетилистириўге қолай районларында Қаракөлшилик илимий нәсилшилик тәжирийбе станцияларын шөлкемлестириў ўазыйпасы белгиленди. Усындай тәжирийбе станциясы Тахтакөпир районының Мүлик аўылында бой тиклеген еди. Бүгин жаңа имараттың ашылыў салтанаты болып өтти.\nОнда Қарақалпақстан Республикасы Жоқарғы Кеңеси Баслығы М.Камалов қатнасты ҳәм шарўа халқын қутлықлап, қаракөлшиликти жетистириў жумысларына табыслар тиледи.\nҚарақалпақстан Республикасы Министрлер Кеңесиниң 2019-жыл 3-август күнги Тахтакөпир районында “Қаракөлшилик илимий нәсилшилик тәжирийбе станциясын шөлкемлестириў ҳаққында”ғы 298-санлы қарары қабыл етилип, қарарға муўапық нәсилшилик тәжирийбе станциясын шөлкемлестириў ушын талап етилген 5 миллиард сум қаржыларынан бүгинги күнде 4,2 миллиард сум қаржы ажыратылды ҳәм 1056 бас сүр қойлары алып келинди. Район ҳәкиминиң өткен жыл 15-ноябрь кунги 2064-санлы карары менен 111,4 гектар (соннан 100,9 гектары егислик жер майданлары) жер майданы ажыратып берилди.\nҚаракөлшилик илимий нәсилшилик тәжирийбе станциясының баслы мақсети 2025-жылға дейин шарўа малларының бас санын 10 мыңға жеткериў ҳәм оннан дийдилеген өним алып, сүр қойлардың санын көбейтиў, сүр терилерди экспорт етиў арқалы қарақалпақ брендин жаратыў болып табылады. Қаракөлшилик тармағын раўажландырыў мақсетинде әмелге асырылып атырған жумыслар, фермер ҳәм исбилерменлер ушын берилип атырған имканиятлар шарўашылықта реформаларды еле де тереңлестириўге хызмет етеди.\nТахтакөпир районы ҳәкимлиги мәлимлеме хызмети


КАЛТАККА КЎМИЛГАНЛАР… (ёхуд Тошкентдаги руҳий хасталар шифохонаси ходимларининг тарбия усули) (ВИДЕО) - 1 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 1 » КАЛТАККА КЎМИЛГАНЛАР… (ёхуд Тошкентдаги руҳий хасталар шифохонаси ходимларининг тарбия усули) (ВИДЕО)\nМасалан, 21 ёшли Мадина Набижонова айтдики, 24 апрел куни шифохонадаги кузатув камераси бемор эрини врач полга ётқизиб олганча бўғаётганини суратга олган. Мадина шу ёзувни телефонига кўчириб олиб шифохона раҳбариятига ҳам намойиш этган. Ҳақиқатан ёзувда оқ халатли ходим беморни полга ётқизган ҳолда иккала қўли билан бўғаётгани тасвирланган. Эмишки, эри кўчага рухсатсиз чиқмоқчи бўлган ва шу айби учун жазоланган.\n— Улар беморларга турли дориларни ичиришади, — деди Мадина. — Эрим ўша дорилар таъсирида аранг оёқда туради. Қандай қилиб ўша аҳволда кўчага чиқиши мумкин? Эримнинг айтишича, бўғиш таъсирида сал бўлмаса ўлаёзибди. Мен бу манзарани кўриб даҳшатга тушдим. Кўринглар, шифохонадагилар яқинларингиз устидан ана шундай тарзда кулишмоқда, уларнинг ҳуқуқларини поймол қилишмоқда…\nМадина яна шуни таъкидлаб ўтдики, худди шу ёқимсиз воқеадан сўнг эрини шифохонадан уйга олиб кетишга мажбур бўлибди.\nБошқа бир беморнинг онаси айтдики, шифохонадагилар учун беморларни калтаклаш одатий ҳолга айланган.\n— Менинг ўғлим тўрт йилдан бери шу шифохонада даволанади, — дейди аёл. — Бемор-да, сийиб қўйса, санитарларми, врачларми, ишқилиб шу ерда ишловчилар уни калтаклашаркан. Биз ўрганиб ҳам қолдик бунга. Нима қилайлик? Уйда даволашга шароитимиз йўқ…\nШифохона бьош врачи Хайрулла Ҳусанхўжаев эса бу айбловларни қатъиян рад этди.\n— Видеоёзувда намойиш этилган манзарада, — деди бош врач. — Бемор калтакланмаган. Қолаверса, ўша беморнинг яқинлари ҳеч қандай шикоятлари йўқлиги ҳақида тушунтириш хати ҳам ёзиб беришган. Агар ходим беморни калтакласа, биз уни дарҳол ишдан бўшатамиз. Мен ундай ходимларни бир кун ҳам ушлаб турмайман…\nБош врач шуни қистириб ўтдики, айрим ҳолатларда беморларга нисбатан санитарлар куч ишлатишга мажбур бўлишади. Бунга ҳақи бор. Чунки бусиз беморни тинчлантириб бўлмайди. Кўпинча бемор санитарларга ташланиб қолади. Шунда ҳам улар калтаклашмайди. Куч ишлатиб қўл-оёқларини боғлаб ташлашлари мумкин.\n— Шифохонамиздаги кузатув камералари айни шундай ҳодисаларни аниқлаш учун ўрнатилган. Биз беморлар хафа қилинишига йўл қўймаймиз…\nАфсуслар бўлсин! Биз ҳам шу ёзувни саҳифага қўйиш жараёнида кузатдик. Врач санитар ҳеч қандай сабабсиз бемор йигитни полга куч билан ётқизиб олганча бўғмоқда. Бош врач эса уялмасдан, бир туки қилт этмасдан айбловларни рад этмоқда.


Венесуэла мухолифати лидери Хуан Гуайдонинг депутатлик дахлсизлиги бекор қилинди\n02 март 2021, Тошкент вақти: 10:54\nВенесуэла президенти Николас Мадурога мойил бўлган Давлат таъсис кенгаши оппозиция раҳбари ва парламент спикери Хуан Гуайдони депутатлик даҳлсизлигидан ажратди.\nЖаҳоннинг етакчи давлатлари томонидан Венесуэланинг вақтинча президенти сифатида тан олинган Хуан Гуайдони Бош назорат бошқармаси 29 март куни парламент спикери лавозимдан бўшатган ва унга 15 йил мобайнида сайланадиган лавозимларда ишлашни тақиқлаган эди. Гуайдо ўзига нисбатан бундай ҳаракатларни ноқонуний деб атади.\n-Мен масъулиятдан қочмоқчи эмасман. Балки улар мени мамлакатни тарк этмоқчи деб ўйлашаётгандир, лекин бундай бўлмайди, - деди Гуайдо ўз тарафдорлари ўтказган митингда қилган чиқишида.\nЖорий йил бошида парламент спикери Хуан Гуайдо Николас Мадуро ҳокимияти нолегитим эканлигини айтиб, ўзини мамлакатнинг вақтинча президенти деб эълон қилганди. Уни жаҳоннинг кўплаб мамлакатлари, жумладан, АҚШ, Бразилия, Европа Иттифоқи ва Лотин Америкасидаги кўп мамлакатлар тан олишди.\nБироқ президент Мадуро давлат органлари устидаги назоратни сақлаб турибди. Уни Россия, Хитой ва Куба қўллаб-қувватламоқда.